qundao/data-zh-poetry huggingface dataset:
侍御叶公初度赋柬四章
作者：胡应麟
朝代：明

白鹿梯仙境，青牛柱史台。东华晴旭现，南极瑞云来。玉蕊凌苍柏，金茎映绿苔。黄封将湛露，潋滟出蓬莱。豸绣辉瑶席，鸾笙奏玉除。红云三岛近，白露九秋馀。祝颂填宫观，讴歌沸里闾。西泠木兰棹，花色拥芙蕖。曙色重关外，湖山列寿觞。桂圆犹八月，菊吐渐重阳。紫凤新辰极，青凫旧上方。天风何处落，一曲度霓裳。绣斧清朝出，光生大海涯。梅盐徵相国，柏酒送仙家。舄履排青汉，衣裳逗紫霞。钱塘十万户，箫鼓沸蒹葭。
侍御叶公初度赋柬四章·其一
作者：胡应麟
朝代：明

白鹿梯仙境，青牛柱史台。东华晴旭现，南极瑞云来。玉蕊凌苍柏，金茎映绿苔。黄封将湛露，潋滟出蓬莱。
侍御叶公初度赋柬四章·其三
作者：胡应麟
朝代：明

曙色重关外，湖山列寿觞。桂圆犹八月，菊吐渐重阳。紫凤新辰极，青凫旧上方。天风何处落，一曲度霓裳。
侍御叶公初度赋柬四章·其二
作者：胡应麟
朝代：明

豸绣辉瑶席，鸾笙奏玉除。红云三岛近，白露九秋馀。祝颂填宫观，讴歌沸里闾。西泠木兰棹，花色拥芙蕖。
侍御叶公初度赋柬四章·其四
作者：胡应麟
朝代：明

绣斧清朝出，光生大海涯。梅盐徵相国，柏酒送仙家。舄履排青汉，衣裳逗紫霞。钱塘十万户，箫鼓沸蒹葭。
侍御叶公既按部吴会复以鹾政倥偬驰返临安谕檄通逵众以大定辄缀七言四律代柬行麾
作者：胡应麟
朝代：明

东来紫气又临安，拭目苍生望未阑。一剑乍过千垒静，单车才入万家欢。霞光北极飘清禁，斗色西台照画栏。信是批鳞头易白，霜毫时拂惠文冠。比屋香灯越水濆，霜天晨夕望氤氲。中朝独占乘骢步，大海争传谕鳄文。柱后峨冠心捧日，台端摇笔气淩云。栽花漫忆河阳事，灿烂芙蓉拭剑纹。吴山晴翠拂高车，只字风霜绕玉除。骢马近传盐铁论，鸡林遥诵治安书。三台色动回天后，十郡欢腾煮海馀。最是怜才勤吐握，登龙时曳旧长裾。绣斧朝持越郡前，花骢行部笔如椽。风云西北飞扬候，海岳东南镇定年。秋思芙蕖明玉斝，春光桃李媚琼筵。宁知卤簿江州贵，日向蓬茅话太玄。
侍御叶公既按部吴会复以鹾政倥偬驰返临安谕檄通逵众以大定辄缀七言四律代柬行麾·其一
作者：胡应麟
朝代：明

东来紫气又临安，拭目苍生望未阑。一剑乍过千垒静，单车才入万家欢。霞光北极飘清禁，斗色西台照画栏。信是批鳞头易白，霜毫时拂惠文冠。
侍御叶公既按部吴会复以鹾政倥偬驰返临安谕檄通逵众以大定辄缀七言四律代柬行麾·其三
作者：胡应麟
朝代：明

吴山晴翠拂高车，只字风霜绕玉除。骢马近传盐铁论，鸡林遥诵治安书。三台色动回天后，十郡欢腾煮海馀。最是怜才勤吐握，登龙时曳旧长裾。
侍御叶公既按部吴会复以鹾政倥偬驰返临安谕檄通逵众以大定辄缀七言四律代柬行麾·其二
作者：胡应麟
朝代：明

比屋香灯越水濆，霜天晨夕望氤氲。中朝独占乘骢步，大海争传谕鳄文。柱后峨冠心捧日，台端摇笔气淩云。栽花漫忆河阳事，灿烂芙蓉拭剑纹。
侍御叶公既按部吴会复以鹾政倥偬驰返临安谕檄通逵众以大定辄缀七言四律代柬行麾·其四
作者：胡应麟
朝代：明

绣斧朝持越郡前，花骢行部笔如椽。风云西北飞扬候，海岳东南镇定年。秋思芙蕖明玉斝，春光桃李媚琼筵。宁知卤簿江州贵，日向蓬茅话太玄。
侍御叶公疏陈鹾事得请赋东二章
作者：胡应麟
朝代：明

谔谔千言奏彩毫，英声直气冠仙曹。批来岂惮龙鳞逆，触处真怜豸角劳。日揭虞渊消雾雨，云收溟海息波涛。惟应报国丹诚竭，五夜霜华袭鬓毛。一疏回天四海闻，欢声驰颂越江濆。臣心总为埋轮切，帝眷偏从折槛勤。十道乘骢争吐气，三朝鸣凤欲空群。西京底事蒐盐铁，为报桓宽正属文。
侍御叶公疏陈鹾事得请赋东二章·其一
作者：胡应麟
朝代：明

谔谔千言奏彩毫，英声直气冠仙曹。批来岂惮龙鳞逆，触处真怜豸角劳。日揭虞渊消雾雨，云收溟海息波涛。惟应报国丹诚竭，五夜霜华袭鬓毛。
侍御叶公疏陈鹾事得请赋东二章·其二
作者：胡应麟
朝代：明

一疏回天四海闻，欢声驰颂越江濆。臣心总为埋轮切，帝眷偏从折槛勤。十道乘骢争吐气，三朝鸣凤欲空群。西京底事蒐盐铁，为报桓宽正属文。
侍御叶公资送楼船抵杭赋谢五百字
作者：胡应麟
朝代：明

伏柱辞燕阙，褰帷向虎林。花骢千里道，竹马万家心。白笔含霜动，朱旗曳雾临。埋轮神鬼避，折槛帝王钦。捧日声华著，回天意气任。斜封先罢敕，直指载题箴。鼓吹钱塘岸，楼船震泽浔。浮江消疠疫，煮海荡氛祲。豸绣威祛蜮，鱼盐弊剔蟫。三吴豪右慑，两浙吏氓愔。县柳标前植，溪兰拂旧纴。河阳霞粲烂，秋浦月萧森。紫雾催王舄，丹霄丽宓琴。名贤遗惠爱，茂宰播芳馨。卤簿江州却，桥梁瀫水寻。儿童群接袂，父老竞披襟。合浦光摇电，函关气属云。澹台徵往昔，石户询当今。仆射怜才切，司空拜善谌。衡茅蒐野逸，草莽荐崎嵚。末契申卢骆，孤悰托向禽。公车时序换，客邸岁华侵。绝域伤流寓，荒涂惜滞淫。一身馀杖屦，十口互衣衾。骤得鸾翔汉，真怜鲋涸涔。银缸寒乍照，玉斝醉频斟。董相虚陈策，庄生实废吟。乘槎骞并适，捧檄义同歆。足刖宁愁卞，头风欲愈琳。谊高双白璧，赐溢万黄金。敝箧离并塞，轻装发蓟岑。严城宵击柝，古戍暮传砧。野店黄茅簇，山邮绿树沈。沿淮程冉冉，入越路骎骎。蕙圃欣逢鴂，枫亭快食鲟。孤帆移霅上，敝宅认山阴。猿狖迎空谷，鹪鹩集故林。陈情惭李密，养志惬曾参。午憩甜仍黑，晨炊突渐黔。苏机聊下轴，窦锦趣停针。草阁喈双燕，椿庭戏五禽。蓬蒿行处合，蘋藻荐来歆。白凤腾书帙，苍龙掣剑镡。衔恩肠易结，饮惠舌难喑。八表瞻星象，三韩待雨霖。羹墙峕自剧，翼卵定谁深。洒墨紬丹匮，濡毫绽绿沈。惟应感知什，百代为知音。
侠客行六十四韵
作者：胡应麟
朝代：明

朝端新拜大长秋，赐第东方最上头。曲榭华甍藏燕雀，画堂飞栋列貔貅。论功肯就平阳列，相骨争誇定远俦。太宰均裀容接席，中丞停节让鸣驺。前茅鼓角陈清吹，后队旌？树碧油。几为高名罗蒯彻，时从长揖见曹丘。雄心黯淡操戈发，奇策纵横借箸筹。博浪误惊嬴主中，白登长抱沛王羞。长驱欲践天骄血，转战思椿日逐喉。然诺季心轻海岱，风声剧孟重山丘。朱家缓颊共排难，郭解捐躯代报仇。八百家奴怀蜀镪，三千门客佩吴钩。登坛辟易渔阳帅，分道凭陵博陆侯。向晚章台嘶叱拨，深春韦曲叫钩辀。麒麟阁耸飞身上，鳷鹊宫扃掉臂游。入幕嘉宾窥喜怒，当场摩诘效俳优。微行汉帝令衷甲，清暇唐宗待蹴毬。绝代妖童颜比郑，倾城小史貌逾周。频呼第五嬉金埒，屡窃无双下玉楼。贵介原尝元并峙，奢靡王石定谁优。双珠跳脱迎无畏，百宝流苏障莫愁。云母屏开红日耀，水晶帘捲碧天幽。灯笼锦织流黄被，火浣衫裼集翠裘。五彩同心饶绾结，七珍如意竞雕锼。盈拳韎韐商胡赠，径尺琅玕贵主求。象齿穹窿来绝域，蛟精瑩腻出灵湫。齐璜楚玦相辉映，鲁璧秦碑互校雠。彝鼎蚩尤存大夏，尊罍饕餮验成周。华笺溢案钟王聚，妙墨盈箱顾卫留。绿野遗踪看载辟，蓝田名迹羡重修。为园直跨新丰市，凿沼斜穿太液流。曲岛回汀浮滟滪，孤峰层巘矗瀛洲。岧峣睥睨通河汉，巀嶪罘罳碍斗牛。泉美乍分扬子渡，石奇先载郁林州。偏箱络绎驰山荔，巨舶联翻饷海榴。选匠荆扬乔木尽，营工川洛众材鸠。瓜田灞浐联郊隧，柳陌咸阳夹置邮。十院名花行索笑，八窗文杏坐销忧。松风昼起娱贞白，竹露晴翻媚子猷。芳草梦时连骤睹，蟠桃栽处朔勤偷。相思树底閒情剧，连理枝旁逸兴遒。菡萏飘香萦桂闼，芙蓉输艳扑兰舟。青萍瑞实浮江上，绿萼寒英寄陇头。俊鹊东方劳远致，神鹰南国费穷蒐。爰居受享翻成福，吉了能言不解愁。子母玄猿携上峡，雌雄丹鹤贮浮丘。当阶桧柏龙鳞劲，侧径梧桐凤羽稠。把钓文鱼时拨剌，开笼细鸟日啁啾。玻瓈盏净屠苍鹿，玛瑙盘殷脍赤虬。食进万钱忘下箸，羹调千镒未盈瓯。牛心探胾熊蹯脆，蟹足熬膏獭髓柔。李尉庖中赢宝屑，郇公厨内足珍羞。从容握麈延诸谢，慷慨呼卢轧二刘。侯白抗颜陈戏剧，秦青扬袂动歌讴。数声子夜明星落，一部阳春霁月流。别馆笙箫云共咽，回廊灯烛雾难收。杯传鹦鹉长酣醉，杓满鸬鹚递劝酬。五斗椰浆尝异核，百壶桑落荐芳篘。生来梁孝豪游擅，蚤岁燕丹侠气投。日杳虞渊犹角逐，天倾杞国漫咨诹。无论萧相居帷幄，谩说孙郎近冕旒。倏忽韶光侔闪电，须臾沧海变浮沤。霜华烂熳催红颊，石火纷纭照白头。好是太玄扬子业，书成名字在千秋。
侠客行六十四韵
作者：胡应麟
朝代：明
体裁：七言排律

朝端新拜大长秋，赐第东方最上头。曲榭华甍藏燕雀，画堂飞栋列貔貅。论功肯就平阳列，相骨争誇定远俦。太宰均裀容接席，中丞停节让鸣驺。前茅鼓角陈清吹，后队旌�树碧油。几为高名罗蒯彻，时从长揖见曹丘。雄心黯淡操戈发，奇策纵横借箸筹。博浪误惊嬴主中，白登长抱沛王羞。长驱欲践天骄血，转战思椿日逐喉。然诺季心轻海岱，风声剧孟重山丘。朱家缓颊共排难，郭解捐躯代报仇。八百家奴怀蜀镪，三千门客佩吴钩。登坛辟易渔阳帅，分道凭陵博陆侯。向晚章台嘶叱拨，深春韦曲叫钩辀。麒麟阁耸飞身上，鳷鹊宫扃掉臂游。入幕嘉宾窥喜怒，当场摩诘效俳优。微行汉帝令衷甲，清暇唐宗待蹴毬。绝代妖童颜比郑，倾城小史貌逾周。频呼第五嬉金埒，屡窃无双下玉楼。贵介原尝元并峙，奢靡王石定谁优。双珠跳脱迎无畏，百宝流苏障莫愁。云母屏开红日耀，水晶帘捲碧天幽。灯笼锦织流黄被，火浣衫裼集翠裘。五彩同心饶绾结，七珍如意竞雕锼。盈拳韎韐商胡赠，径尺琅玕贵主求。象齿穹窿来绝域，蛟精莹腻出灵湫。齐璜楚玦相辉映，鲁璧秦碑互校雠。彝鼎蚩尤存大夏，尊罍饕餮验成周。华笺溢案钟王聚，妙墨盈箱顾卫留。绿野遗踪看载辟，蓝田名迹羡重修。为园直跨新丰市，凿沼斜穿太液流。曲岛回汀浮滟滪，孤峰层巘矗瀛洲。岧峣睥睨通河汉，巀嶪罘罳碍斗牛。泉美乍分扬子渡，石奇先载郁林州。偏箱络绎驰山荔，巨舶联翻饷海榴。选匠荆扬乔木尽，营工川洛众材鸠。瓜田灞浐联郊隧，柳陌咸阳夹置邮。十院名花行索笑，八窗文杏坐销忧。松风昼起娱贞白，竹露晴翻媚子猷。芳草梦时连骤睹，蟠桃栽处朔勤偷。相思树底閒情剧，连理枝旁逸兴遒。菡萏飘香萦桂闼，芙蓉输艳扑兰舟。青萍瑞实浮江上，绿萼寒英寄陇头。俊鹊东方劳远致，神鹰南国费穷蒐。爰居受享翻成福，吉了能言不解愁。子母玄猿携上峡，雌雄丹鹤贮浮丘。当阶桧柏龙鳞劲，侧径梧桐凤羽稠。把钓文鱼时拨剌，开笼细鸟日啁啾。玻瓈盏净屠苍鹿，玛瑙盘殷脍赤虬。食进万钱忘下箸，羹调千镒未盈瓯。牛心探胾熊蹯脆，蟹足熬膏獭髓柔。李尉庖中赢宝屑，郇公厨内足珍羞。从容握麈延诸谢，慷慨呼卢轧二刘。侯白抗颜陈戏剧，秦青扬袂动歌讴。数声子夜明星落，一部阳春霁月流。别馆笙箫云共咽，回廊灯烛雾难收。杯传鹦鹉长酣醉，杓满鸬鹚递劝酬。五斗椰浆尝异核，百壶桑落荐芳篘。生来梁孝豪游擅，蚤岁燕丹侠气投。日杳虞渊犹角逐，天倾杞国漫咨诹。无论萧相居帷幄，谩说孙郎近冕旒。倏忽韶光侔闪电，须臾沧海变浮沤。霜华烂熳催红颊，石火纷纭照白头。好是太玄扬子业，书成名字在千秋。
侠少曲
作者：胡应麟
朝代：明

鸣鞭白门道，新柳正藏鸦。七宝装繁弱，千金散狭斜。飞扬孟公坐，调笑季伦家。夜夜双龙气，腰间挂赤霞。
侠少行二首
作者：胡应麟
朝代：明

白马跃金环，扬鞭大道间。五陵春草色，日暮臂鹰还。呼卢夜来家，醉眠不知曙。忽忆灞陵游，拔刀冲雪去。
侠少行二首·其一
作者：胡应麟
朝代：明

白马跃金环，扬鞭大道间。五陵春草色，日暮臂鹰还。
侠少行二首·其二
作者：胡应麟
朝代：明

呼卢夜来家，醉眠不知曙。忽忆灞陵游，拔刀冲雪去。
俞声父饷书万言推挹深至殊愧过情搦管附酬并期见过
作者：胡应麟
朝代：明

破浪双鱼下越来，何人携掷向苍苔。开函尺璧飘虹气，伏枥千金滞骏才。流水胡麻寻玉洞，名山灵药问瑶台。莫嫌元礼门风峻，五夜玄亭辟草莱。
俞羡长留集斋中毕出新稿索观卒业赋赠
作者：胡应麟
朝代：明

忆罢葵丘会，谁操碣石盟。中原无独步，上国有同声。草莽元仙籍，山林即帝城。玄亭窥老宿，白社领时英。赋撷潘张誉，诗参鲍谢评。凌风吴咏擅，和雪楚才惊。饮石千钧锐，披沙百鍊明。虹霓流巨轴，云雾拥高旌。岁俭担簦出，时违蹑屩行。迷花居北院，乞米傍西京。郭泰联舟思，陈登卧榻情。天遥频伐木，地僻祗班荆。绿蚁穷途汎，苍龙大泽鸣。踟蹰悲老骥，寂寞语流莺。旧业惭玄晏，新知狎正平。皇皇鲁中盖，一为美人倾。
偃卧俞公临榻上戏题
作者：胡应麟
朝代：明

俞郎一榻长安市，破衲蒙茸裹布被。狂来坦腹呼元龙，蹴蹋星辰动天地。华胥国小安足游，君家赤舄双琳球。大鹏希有俨相值，飞行八极眠琼楼。
偶题
作者：胡应麟
朝代：明

独捲纱窗昼漏迟，春风含笑画蛾眉。东邻预订黄昏约，夜合花香月上时。
偶题四首
作者：胡应麟
朝代：明

上下五千年，纵横三万轴。高凭百尺楼，远送乾坤目。不读昔人书，那知当代旨。自信阿龙超，任将周顗比。落落诸年少，沾沾问字来。莫嫌双眼白，白眼更慵开。骆生去灵隐，八咏何人识。寥寥婺女傍，一片寒山石。
偶题四首·其一
作者：胡应麟
朝代：明

上下五千年，纵横三万轴。高凭百尺楼，远送乾坤目。
偶题四首·其三
作者：胡应麟
朝代：明

落落诸年少，沾沾问字来。莫嫌双眼白，白眼更慵开。
偶题四首·其二
作者：胡应麟
朝代：明

不读昔人书，那知当代旨。自信阿龙超，任将周顗比。
偶题四首·其四
作者：胡应麟
朝代：明

骆生去灵隐，八咏何人识。寥寥婺女傍，一片寒山石。
允达卧病山中寓书拉余过访先此寄荅并促拿舟
作者：胡应麟
朝代：明
体裁：七言律诗

榻上寒山拥夕阳，西风憔悴芰荷裳。丰城自昔多龙气，邺下于今少雁行。渴露相如情独苦，观涛枚叔兴偏长。何时定作东篱客，白酒黄花尽意尝。
允达卧病山中寓书拉余过访先此寄荅并促拿舟
作者：胡应麟
朝代：明

榻上寒山拥夕阳，西风憔悴芰荷裳。丰城自昔多龙气，邺下於今少雁行。渴露相如情独苦，观涛枚叔兴偏长。何时定作东篱客，白酒黄花尽意尝。
先宜人不幸弃背泣血苫次志哀四章
作者：胡应麟
朝代：明

一夜西风色，俄然到北堂。千秋黄壤远，万感白云长。寂寞幽兰思，迟回寸草肠。夜台无日返，何处报春阳。忍忆丸熊事，空馀戒猎言。北风频撼木，西日故摧萱。玉匣埋孤隧，珠襦閟九原。闲居曾一赋，恸哭望高轩。刀尺遗中阃，辎軿向大罗。梦回衣线杳，寒入穗帷多。夜月沈兰茝，秋风瘁蓼莪。流黄叠空篚，触目动悲歌。骤得西华信，云軿去不疑。星冠朝玉阙，雾幄返瑶池。白日兰陵暗，清霜薤里迟。惟馀嗣宗恨，血泪洒残棋。
先宜人不幸弃背泣血苫次志哀四章·其一
作者：胡应麟
朝代：明

一夜西风色，俄然到北堂。千秋黄壤远，万感白云长。寂寞幽兰思，迟回寸草肠。夜台无日返，何处报春阳。
先宜人不幸弃背泣血苫次志哀四章·其三
作者：胡应麟
朝代：明

刀尺遗中阃，辎軿向大罗。梦回衣线杳，寒入穗帷多。夜月沈兰茝，秋风瘁蓼莪。流黄叠空篚，触目动悲歌。
先宜人不幸弃背泣血苫次志哀四章·其三
作者：胡应麟
朝代：明
体裁：五言律诗

刀尺遗中阃，辎軿向大罗。梦回衣线杳，寒入繐帷多。夜月沈兰茝，秋风瘁蓼莪。流黄叠空篚，触目动悲歌。
先宜人不幸弃背泣血苫次志哀四章·其二
作者：胡应麟
朝代：明

忍忆丸熊事，空馀戒猎言。北风频撼木，西日故摧萱。玉匣埋孤隧，珠襦閟九原。闲居曾一赋，恸哭望高轩。
先宜人不幸弃背泣血苫次志哀四章·其四
作者：胡应麟
朝代：明

骤得西华信，云軿去不疑。星冠朝玉阙，雾幄返瑶池。白日兰陵暗，清霜薤里迟。惟馀嗣宗恨，血泪洒残棋。
入三衢访文仲观察邀同睿父参知酣集丙夜期以诘朝方舟下瀫水即席赋
作者：胡应麟
朝代：明

玳瑁筵飞白苧新，莺喉摇曳舞梁尘。金尊竹叶销长夜，玉笛梅花绽蚤春。雪照吴门双彩笔，星环越署两朱轮。朝来共有鸣榔约，一棹能无系水滨。
入塞
作者：胡应麟
朝代：明

九塞燧烟销，将军罢度辽。前军严阵垒，大汉静氛嚣。玉勒飞黄静，金戈太白遥。塞门歌舞入，红旆暮飘飘。
入新都访汪司马伯玉八首
作者：胡应麟
朝代：明

芳时忽不乐，怅然思美人。美人天都上，宫阙何嶙峋。手把瑶华草，远寄越江濆。念欲往从之，弱水不可亲。愧无晨风翼，寤寐怀苦辛。轩车何皇皇，东下武林驿。冠盖罗长衢，嘉宾四面集。伊余实驽蹇，喟焉伤伏枥。一顾天闲空，高座倾四席。眷眷忘年交，惓惓在兹夕。欢言奉尊酒，既登君子堂。不惜罗衣襦，为君充下裳。宁辞入宫妒，亭亭理红妆。常恐朝露晞，欢爱不能长。中宵起房室，引领情内伤。峨峨弇山堂，美人在其下。脂车娄江涘，聊用息余驾。烨烨双飞龙，连城讵论价。咨嗟良宴会，朋旧半凋谢。三星烂河汉，钧天在广厦。欢日苦不足，愁日苦有馀。谈笑未及终，执手河山如。蒹葭阻长道，渺邈天一隅。殷忧见华发，岁暮空踟蹰。焉得抟风翮，送我来枌榆。百年迅朝霜，奄忽越与楚。郁郁琅琊坟，瞬息已千古。河清邈难俟，中夜频起舞。歧路安足论，暌离热肺腑。明发戒沙棠，维梢瀫江浦。西上新安江，危滩峻浮云。太函何巍巍，迥与上界邻。苍龙守重关，鹓雏日为群。美人坐金堂，一笑情内亲。悲来话亲故，气结不能陈。往事去莫追，来欢倘可续。金石诚匪坚，富贵焉所欲。平原十日饮，岁月苦不足。旨酒罗高堂，新声动丝肉。令名敝天壤，何事伤局促。
入新都访汪司马伯玉八首·其一
作者：胡应麟
朝代：明

芳时忽不乐，怅然思美人。美人天都上，宫阙何嶙峋。手把瑶华草，远寄越江濆。念欲往从之，弱水不可亲。愧无晨风翼，寤寐怀苦辛。
入新都访汪司马伯玉八首·其七
作者：胡应麟
朝代：明

西上新安江，危滩峻浮云。太函何巍巍，迥与上界邻。苍龙守重关，鹓雏日为群。美人坐金堂，一笑情内亲。悲来话亲故，气结不能陈。
入新都访汪司马伯玉八首·其三
作者：胡应麟
朝代：明

欢言奉尊酒，既登君子堂。不惜罗衣襦，为君充下裳。宁辞入宫妒，亭亭理红妆。常恐朝露晞，欢爱不能长。中宵起房室，引领情内伤。
入新都访汪司马伯玉八首·其二
作者：胡应麟
朝代：明

轩车何皇皇，东下武林驿。冠盖罗长衢，嘉宾四面集。伊余实驽蹇，喟焉伤伏枥。一顾天闲空，高座倾四席。眷眷忘年交，惓惓在兹夕。
入新都访汪司马伯玉八首·其五
作者：胡应麟
朝代：明

欢日苦不足，愁日苦有馀。谈笑未及终，执手河山如。蒹葭阻长道，渺邈天一隅。殷忧见华发，岁暮空踟蹰。焉得抟风翮，送我来枌榆。
入新都访汪司马伯玉八首·其八
作者：胡应麟
朝代：明

往事去莫追，来欢倘可续。金石诚匪坚，富贵焉所欲。平原十日饮，岁月苦不足。旨酒罗高堂，新声动丝肉。令名敝天壤，何事伤局促。
入新都访汪司马伯玉八首·其六
作者：胡应麟
朝代：明

百年迅朝霜，奄忽越与楚。郁郁琅琊坟，瞬息已千古。河清邈难俟，中夜频起舞。歧路安足论，暌离热肺腑。明发戒沙棠，维梢瀫江浦。
入新都访汪司马伯玉八首·其四
作者：胡应麟
朝代：明

峨峨弇山堂，美人在其下。脂车娄江涘，聊用息余驾。烨烨双飞龙，连城讵论价。咨嗟良宴会，朋旧半凋谢。三星烂河汉，钧天在广厦。
入晋陵复不及访朱在明怅然复寄此诗
作者：胡应麟
朝代：明

廿载飞书醉白沙，乱山寒色限孤查。南园一夜西风急，无数江蓠尽落花。
入武林再柬陆转运
作者：胡应麟
朝代：明

千骑东方皂盖从，云间才望旧人龙。金银佛寺游三竺，盐铁官衙寄万松。送客湖头青嶂远，怀人天际碧云重。桃花树树长堤上，忆醉精蓝静夜钟。
入武林寓沈材叔园亭作
作者：胡应麟
朝代：明

行李萧萧倦客囊，衣襟憔悴北来霜。花阴忽睹扬雄宅，草色重开杜甫堂。刹远尽流青嶂色，帘疏长浸碧湖光。亦知八咏才情富，曾许风期在末行。
入郡城访睿父参知适文仲观察以公事至同集
作者：胡应麟
朝代：明

西园高宴月华浓，咫尺台垣并过从。座上儒冠容一鹖，尊前神剑合双龙。阴森棠树春光满，灿烂薇花夜色重。最是胡床清兴剧，羊裘何惜醉蒙茸。
入长安路逢徐文明苍头持新作见贻和答
作者：胡应麟
朝代：明

轻寒策羸马，䠥？向风尘。筑问燕山社，帆留潞水津。浮沈金騕袅，飞动石麒麟。纵目春明外，花朝万树新。
入长安路逢徐文明苍头持新作见贻和答
作者：胡应麟
朝代：明
体裁：五言律诗

轻寒策羸马，蹩�向风尘。筑问燕山社，帆留潞水津。浮沈金騕袅，飞动石麒麟。纵目春明外，花朝万树新。
八哀诗 其一 大司寇东吴王公世贞
作者：胡应麟
朝代：明

洪荒忽中辟，宇宙钟人豪。间气五百年，一旦开皇朝。天挺琅琊公，河汉骑斗杓。题诗恼玉帝，谪籍游尘嚣。肝肠错锦绣，咳唾垂兰苕。胸吞太湖水，笔涌耶溪涛。九岁咏凤凰，十龄题宝刀。十三作文赋，十九抟青霄。高才聚东井，散秩同西曹。广心出皇古，奋臂追前茅。呜呼蓟门事，大纛摧鸣枭。仓黄别上国，惕息还蓬蒿。归来卧穷巷，削迹甘渔樵。雄文凿混沌，大乐鸣英韶。东瀛极沧海，南纪逾铜标。北冥亘沙漠，西域穷荒要。八埏走琬琰，九域飞琼瑶。千金买只字，百镒酬挥毫。瑰辞匹坟典，丽句骈风骚。多闻失刘向，捷给凌枚皋。帝心亦简在，日夜驰干旄。东山乍一出，被发仍由巢。竺乾叩真诠，漆园明逍遥。香云拂几席，甘露流天瓢。金棺下阊阖，玉树埋山坳。中华折天柱，下界闻鸾箫。双虬去广汉，八骏升岧峣。玄丘见王母，白云和长谣。乾坤失盟主，海岳颓高标。安得跨大鹏，万里随神飙。
八哀诗 其七 博士长洲文公彭
作者：胡应麟
朝代：明

江左弘风流，吴中盛才杰。文章固挺出，翰藻弥不乏。长洲一散吏，势乃倾六合。画工启南理，书嗣京兆业。馀工及篆隶，一一皆卓绝。新诗亦韶润，旧典多博涉。萧然卧穷巷，不减原宪侠。徵求或匪人，绢素划中裂。愧余生后时，未及睹先达。京华遇伯子，忘年共颃颉。真行嗣父风，隶草变家阀。双钩幻唐晋，片楮贵燕粤。尤工古印记，珉玉浩森列。龟螭两京后，科斗三代末。澹宕杯酒间，真致表疏越。顾我何殷勤，十指不停跋。云霞焕楣栋，星斗烂筐箧。庞年及上寿，彭？冀相埒。倏尔乘化终，飘然返六合。遗迹俨若新，天路渺难越。缅怀父子风，老泪堕阊阖。
八哀诗 其七 博士长洲文公彭
作者：胡应麟
朝代：明
体裁：古风

江左弘风流，吴中盛才杰。文章固挺出，翰藻弥不乏。长洲一散吏，势乃倾六合。画工启南理，书嗣京兆业。馀工及篆隶，一一皆卓绝。新诗亦韶润，旧典多博涉。萧然卧穷巷，不减原宪侠。徵求或匪人，绢素划中裂。愧余生后时，未及睹先达。京华遇伯子，忘年共颃颉。真行嗣父风，隶草变家阀。双钩幻唐晋，片楮贵燕粤。尤工古印记，珉玉浩森列。龟螭两京后，科斗三代末。澹宕杯酒间，真致表疏越。顾我何殷勤，十指不停跋。云霞焕楣栋，星斗烂筐箧。庞年及上寿，彭�冀相埒。倏尔乘化终，飘然返六合。遗迹俨若新，天路渺难越。缅怀父子风，老泪堕阊阖。
八哀诗 其三 大司空江右朱公衡
作者：胡应麟
朝代：明

猗与大司空，突兀起江右。烨如匡庐颠，罗列千万岫。弱冠登岩廊，老宿推领袖。功名迄自致，建树必高厚。历扬亘二纪，盘错靡不就。嘉皇四十祀，八荒庆在宥。河流倏奔突，淮泗若悬霤。生灵困鱼鳖，巢窟杂猿狖。大庭推司空，佥曰惟夏后。一麾出飞云，百神互驰骤。铁锁缠支祈，金书勒史籀。大泽疏洪涛，长堤障罅窦。三时督工匠，百里并延袤。留城距济谷，一一置封堠。白马沈宣房，玄圭锡华胄。平成在天地，吐纳偕宇宙。择言到刍荛，采纳及芜陋。垂髫诧国士，煦燠若怀袖。深知大海量，涓滴务兼受。缅怀西山芝，愿纪南极寿。胡为跨鹤羽，群真毕相候。褒荣亘泉壤，雨泣遍耆旧。尚忆驱龙蛇，至今贡橘柚。明明大禹德，夐夐绝前后。
八哀诗 其二 太常东吴王公世懋
作者：胡应麟
朝代：明

清河维哲昆，颍川实难弟。太常何英英，二十誇谒帝。隽声走上国，唾手拾巍第。居然棣花萼，烨并芙蓉蒂。翩翻擅绮藻，韶瑩绝尘泥。皎月悬春空，朝霞豁晴霁。朗朗屋百间，虚舟了无系。振佩游春曹，诗篇骤名世。标新见玄理，汰俗起凡例。纵横信阳筏，磊落济南契。怜才贯金石，握手忘荼荠。伊余实庸驽，公也口不啻。扢扬亘古今，寄托深祢禘。太息身后名，孤愤千载计。神游贯八极，江海穷鼓枻。飞泉漱三叠，大泽浮九漈。徘徊华峰莲，厌饫闽岭荔。一纡太常绶，清斋问真谛。紫府翻丹经，绛宫候飞履。洪崖拍右肩，金母拜左髻。云軿下五浊，笙鹤遽迢递。龙蛇发丹灶，鸡犬入霞际。虚疑老成丧，坐惜典刑逝。三叹杜陵诗，高才日凌替。
八哀诗 其二 太常东吴王公世懋
作者：胡应麟
朝代：明
体裁：古风

清河维哲昆，颍川实难弟。太常何英英，二十誇谒帝。隽声走上国，唾手拾巍第。居然棣花萼，烨并芙蓉蒂。翩翻擅绮藻，韶莹绝尘泥。皎月悬春空，朝霞豁晴霁。朗朗屋百间，虚舟了无系。振佩游春曹，诗篇骤名世。标新见玄理，汰俗起凡例。纵横信阳筏，磊落济南契。怜才贯金石，握手忘荼荠。伊余实庸驽，公也口不啻。扢扬亘古今，寄托深祢禘。太息身后名，孤愤千载计。神游贯八极，江海穷鼓枻。飞泉漱三叠，大泽浮九漈。徘徊华峰莲，厌饫闽岭荔。一纡太常绶，清斋问真谛。紫府翻丹经，绛宫候飞履。洪崖拍右肩，金母拜左髻。云軿下五浊，笙鹤遽迢递。龙蛇发丹灶，鸡犬入霞际。虚疑老成丧，坐惜典刑逝。三叹杜陵诗，高才日凌替。
八哀诗 其五 大司马西蜀张公佳胤
作者：胡应麟
朝代：明

张公产岷峨，夙抱文武略。伟哉沈深度，宛若未雕璞。通籍游皇都，浩气贯碧落。出宰河阳县，解褐遘盘错。奸萌起肘腋，万众互骇愕。一顾摧凶渠，势若反掌握。及乎任西曹，亟闯五子幕。大敌逢李王，奋勇与之角。遂登作者坛，文誉不落莫。功名浸鼎盛，岁月旷著作。三关树高牙，敌胆慑沙漠。呜呼壬午事，大手睹挥霍。潢池舞鳅鳝，白日走蜃鳄。明廷廑南顾，大吏咸塞缩。维公奋臂出，长虹耀千莫。首刷闾阎忧，六街静鸣柝。渊谋秘胸腹，远智运龙蠖。声色了不动，从容卧帷幄。一朝令辕门，群小悉面缚。累累九青兕，一一就脯臛。人怀顾复惠，士有更生乐。武功既荡平，文事稍恢拓。飞檄凌扶桑，露布入平乐。长裾曳曹丘，敝屣接东郭。帝嘉定边勋，飞诏下京洛。本兵属运筹，九塞遵东约。胡为殒长城，骤失北门钥。回思瀫江涘，单骑访岩壑。迓我钱塘郊，恍忽共濠濮。诧我雍然音，一代恣腾攫。手迹宛若新，足音遽寂寞。矫首铜梁里，大树日萧索。
八哀诗 其八 秘书南海黎公民表
作者：胡应麟
朝代：明

嶪嶪罗浮颠，上有瑶石台。秘书起岭表，恍若登峨嵬。古心亦古貌，多艺仍多材。悠然葛天氏，醇朴逾婴孩。青衫困一第，十上仍徘徊。龙门实有策，狗监嗟无媒。匏瓜讵足系，一命沾蓬莱。拙宦三十年，羽毛日摧颓。风骚炳一念，壮志浩不回。高歌掩陆谢，丽赋酬邹枚。梁欧日倡和，王李时沿洄。馀工入翰墨，落纸皆琼瑰。龙章剪薤叶，鸟迹行莓苔。八分走夷貊，四体摅云雷。邕斯有绝诣，锴铉无兼裁。缅思穆皇世，京华盛游陪。杯盂洞肝腹，土木馀形骸。横当贺老盼，谓我青莲才。三留瀫水棹，十寄罗浮梅。老成倏凋谢，涕泗横蒿莱。
八哀诗 其六 少保山东戚公继光
作者：胡应麟
朝代：明

嘉皇三十载，薄海飞长鲸。波涛蹴宇宙，势欲东南倾。定远起列校，巍然任彭黥。鸣枭树大纛，束马悬高旌。转战日千里，刁斗竟夜鸣。天山破强敌，白水歼骄兵。三吴蹙徐海，五岭摧吴平。初闻燧火息，再睹潢池清。七闽共尸祝，俨若居神明。武功固日揭，文艺时潜精。娄江谒廷尉，蜀国游中丞。翩翩左司马，金石偕同声。飞扬将坛略，趺宕词苑盟。随车尽貔虎，入幕俱豪英。强敌躏西鄙，高牙驰北平。双鞬绝大漠，横槊歌长征。天山十月雪，一剑无留行。夺彼贺兰山，筑我受降城。勋高薄上赏，业就遗浮荣。飘然策羸驷，投袂辞神京。参差武林驿，遇我如生平。恂恂见儒雅，讵曰曼胡缨。惜哉赤松远，丹砂邈难成。悲来诵双剑，海岳回光晶。
八哀诗 其四 御史中丞闽中滕公伯轮
作者：胡应麟
朝代：明

维三十六峰，秀甲东南服。笃生大中丞，如海王百谷。夙偕武夷君，并主赤城箓。沆瀣餐七台，明霞卧九曲。一朝念黎元，曳杖下云陆。孩提见异质，仪羽何郁郁。虎头燕颔姿，万里飞食肉。龙泉太阿锷，见者讵敢触。意气干层霄，襟次苞岳渎。皇王及帝霸，一一悟正鹄。居邻紫阳宅，先觉窃自淑。刚严继子厚，方雅表正叔。三十登熙朝，历块徵骥騄。岭海行花封，罗浮玩朝旭。含香入铨省，造请绝苴牍。当门忌兰？，故里蓺松菊。明主念旧勋，飞诏起林麓。朅来柄文衡，越士罄程督。楼船汎沧海，蓝笋历天目。浩荡窥人文，豪英听约束。夜课三千徒，朝荐十六族。泰山纳寸壤，渤澥收一掬。伊余实驽蹇，盐车困驰逐。顾盼超骊黄，立贡千里足。世轻园令金，公拟卞和玉。提携洞底里，邂逅吐肝腹。峨峨翠虚亭，清燕几回瞩。礼数捐苛烦，杯斝绝边幅。潢池忽中扰，帝命驰大纛。强弩横钱塘，朱旂镇三竺。威严控豪右，字恤逮樵牧。闾阎绝寇警，仓廒发馀粟。遂令全越氓，比户胤膏沐。仰父仍俯子，左餐更右粥。凿凿元戎疏，宰司罄采录。方酬大贤绩，永显儒效速。胡为跨青鸾，倏尔谶妖鵩。剧知勋庸盛，翻讶日月促。譬彼南阳龙，尽瘁事兴复。一朝殒大星，精爽尚肃肃。缅怀涧中藻，已拱墓傍木。吞声受恩士，血泪尽痛哭。先民失懿范，遗统竟谁属。惟应圣门业，永永耀斑竹。
八哀诗 其四 御史中丞闽中滕公伯轮
作者：胡应麟
朝代：明
体裁：古风

维三十六峰，秀甲东南服。笃生大中丞，如海王百谷。夙偕武夷君，并主赤城箓。沆瀣餐七台，明霞卧九曲。一朝念黎元，曳杖下云陆。孩提见异质，仪羽何郁郁。虎头燕颔姿，万里飞食肉。龙泉太阿锷，见者讵敢触。意气干层霄，襟次苞岳渎。皇王及帝霸，一一悟正鹄。居邻紫阳宅，先觉窃自淑。刚严继子厚，方雅表正叔。三十登熙朝，历块徵骥騄。岭海行花封，罗浮玩朝旭。含香入铨省，造请绝苴牍。当门忌兰�，故里蓺松菊。明主念旧勋，飞诏起林麓。朅来柄文衡，越士罄程督。楼船汎沧海，蓝笋历天目。浩荡窥人文，豪英听约束。夜课三千徒，朝荐十六族。泰山纳寸壤，渤澥收一掬。伊余实驽蹇，盐车困驰逐。顾盼超骊黄，立贡千里足。世轻园令金，公拟卞和玉。提携洞底里，邂逅吐肝腹。峨峨翠虚亭，清燕几回瞩。礼数捐苛烦，杯斝绝边幅。潢池忽中扰，帝命驰大纛。强弩横钱塘，朱旂镇三竺。威严控豪右，字恤逮樵牧。闾阎绝寇警，仓廒发馀粟。遂令全越氓，比户胤膏沐。仰父仍俯子，左餐更右粥。凿凿元戎疏，宰司罄采录。方酬大贤绩，永显儒效速。胡为跨青鸾，倏尔谶妖鵩。剧知勋庸盛，翻讶日月促。譬彼南阳龙，尽瘁事兴复。一朝殒大星，精爽尚肃肃。缅怀涧中藻，已拱墓傍木。吞声受恩士，血泪尽痛哭。先民失懿范，遗统竟谁属。惟应圣门业，永永耀斑竹。
八哀诗·大司寇东吴王公世贞
作者：胡应麟
朝代：明

洪荒忽中辟，宇宙钟人豪。间气五百年，一旦开皇朝。天挺琅琊公，河汉骑斗杓。题诗恼玉帝，谪籍游尘嚣。肝肠错锦绣，咳唾垂兰苕。胸吞太湖水，笔涌耶溪涛。九岁咏凤凰，十龄题宝刀。十三作文赋，十九抟青霄。高才聚东井，散秩同西曹。广心出皇古，奋臂追前茅。呜呼蓟门事，大纛摧鸣枭。仓黄别上国，惕息还蓬蒿。归来卧穷巷，削迹甘渔樵。雄文凿混沌，大乐鸣英韶。东瀛极沧海，南纪逾铜标。北冥亘沙漠，西域穷荒要。八埏走琬琰，九域飞琼瑶。千金买只字，百镒酬挥毫。瑰辞匹坟典，丽句骈风骚。多闻失刘向，捷给凌枚皋。帝心亦简在，日夜驰干旄。东山乍一出，被发仍由巢。竺乾叩真诠，漆园明逍遥。香云拂几席，甘露流天瓢。金棺下阊阖，玉树埋山坳。中华折天柱，下界闻鸾箫。双虬去广汉，八骏升岧峣。玄丘见王母，白云和长谣。乾坤失盟主，海岳颓高标。安得跨大鹏，万里随神飙。清河维哲昆，颍川实难弟。太常何英英，二十誇谒帝。隽声走上国，唾手拾巍第。居然棣花萼，烨并芙蓉蒂。翩翻擅绮藻，韶瑩绝尘泥。皎月悬春空，朝霞豁晴霁。朗朗屋百间，虚舟了无系。振佩游春曹，诗篇骤名世。标新见玄理，汰俗起凡例。纵横信阳筏，磊落济南契。怜才贯金石，握手忘荼荠。伊余实庸驽，公也口不啻。扢扬亘古今，寄托深祢禘。太息身后名，孤愤千载计。神游贯八极，江海穷鼓枻。飞泉漱三叠，大泽浮九漈。徘徊华峰莲，厌饫闽岭荔。一纡太常绶，清斋问真谛。紫府翻丹经，绛宫候飞履。洪崖拍右肩，金母拜左髻。云軿下五浊，笙鹤遽迢递。龙蛇发丹灶，鸡犬入霞际。虚疑老成丧，坐惜典刑逝。三叹杜陵诗，高才日凌替。猗与大司空，突兀起江右。烨如匡庐颠，罗列千万岫。弱冠登岩廊，老宿推领袖。功名迄自致，建树必高厚。历扬亘二纪，盘错靡不就。嘉皇四十祀，八荒庆在宥。河流倏奔突，淮泗若悬霤。生灵困鱼鳖，巢窟杂猿狖。大庭推司空，佥曰惟夏后。一麾出飞云，百神互驰骤。铁锁缠支祈，金书勒史籀。大泽疏洪涛，长堤障罅窦。三时督工匠，百里并延袤。留城距济谷，一一置封堠。白马沈宣房，玄圭锡华胄。平成在天地，吐纳偕宇宙。择言到刍荛，采纳及芜陋。垂髫诧国士，煦燠若怀袖。深知大海量，涓滴务兼受。缅怀西山芝，愿纪南极寿。胡为跨鹤羽，群真毕相候。褒荣亘泉壤，雨泣遍耆旧。尚忆驱龙蛇，至今贡橘柚。明明大禹德，夐夐绝前后。维三十六峰，秀甲东南服。笃生大中丞，如海王百谷。夙偕武夷君，并主赤城箓。沆瀣餐七台，明霞卧九曲。一朝念黎元，曳杖下云陆。孩提见异质，仪羽何郁郁。虎头燕颔姿，万里飞食肉。龙泉太阿锷，见者讵敢触。意气干层霄，襟次苞岳渎。皇王及帝霸，一一悟正鹄。居邻紫阳宅，先觉窃自淑。刚严继子厚，方雅表正叔。三十登熙朝，历块徵骥騄。岭海行花封，罗浮玩朝旭。含香入铨省，造请绝苴牍。当门忌兰？，故里蓺松菊。明主念旧勋，飞诏起林麓。朅来柄文衡，越士罄程督。楼船汎沧海，蓝笋历天目。浩荡窥人文，豪英听约束。夜课三千徒，朝荐十六族。泰山纳寸壤，渤澥收一掬。伊余实驽蹇，盐车困驰逐。顾盼超骊黄，立贡千里足。世轻园令金，公拟卞和玉。提携洞底里，邂逅吐肝腹。峨峨翠虚亭，清燕几回瞩。礼数捐苛烦，杯斝绝边幅。潢池忽中扰，帝命驰大纛。强弩横钱塘，朱旂镇三竺。威严控豪右，字恤逮樵牧。闾阎绝寇警，仓廒发馀粟。遂令全越氓，比户胤膏沐。仰父仍俯子，左餐更右粥。凿凿元戎疏，宰司罄采录。方酬大贤绩，永显儒效速。胡为跨青鸾，倏尔谶妖鵩。剧知勋庸盛，翻讶日月促。譬彼南阳龙，尽瘁事兴复。一朝殒大星，精爽尚肃肃。缅怀涧中藻，已拱墓傍木。吞声受恩士，血泪尽痛哭。先民失懿范，遗统竟谁属。惟应圣门业，永永耀斑竹。张公产岷峨，夙抱文武略。伟哉沈深度，宛若未雕璞。通籍游皇都，浩气贯碧落。出宰河阳县，解褐遘盘错。奸萌起肘腋，万众互骇愕。一顾摧凶渠，势若反掌握。及乎任西曹，亟闯五子幕。大敌逢李王，奋勇与之角。遂登作者坛，文誉不落莫。功名浸鼎盛，岁月旷著作。三关树高牙，敌胆慑沙漠。呜呼壬午事，大手睹挥霍。潢池舞鳅鳝，白日走蜃鳄。明廷廑南顾，大吏咸塞缩。维公奋臂出，长虹耀千莫。首刷闾阎忧，六街静鸣柝。渊谋秘胸腹，远智运龙蠖。声色了不动，从容卧帷幄。一朝令辕门，群小悉面缚。累累九青兕，一一就脯臛。人怀顾复惠，士有更生乐。武功既荡平，文事稍恢拓。飞檄凌扶桑，露布入平乐。长裾曳曹丘，敝屣接东郭。帝嘉定边勋，飞诏下京洛。本兵属运筹，九塞遵东约。胡为殒长城，骤失北门钥。回思瀫江涘，单骑访岩壑。迓我钱塘郊，恍忽共濠濮。诧我雍然音，一代恣腾攫。手迹宛若新，足音遽寂寞。矫首铜梁里，大树日萧索。嘉皇三十载，薄海飞长鲸。波涛蹴宇宙，势欲东南倾。定远起列校，巍然任彭黥。鸣枭树大纛，束马悬高旌。转战日千里，刁斗竟夜鸣。天山破强敌，白水歼骄兵。三吴蹙徐海，五岭摧吴平。初闻燧火息，再睹潢池清。七闽共尸祝，俨若居神明。武功固日揭，文艺时潜精。娄江谒廷尉，蜀国游中丞。翩翩左司马，金石偕同声。飞扬将坛略，趺宕词苑盟。随车尽貔虎，入幕俱豪英。强敌躏西鄙，高牙驰北平。双鞬绝大漠，横槊歌长征。天山十月雪，一剑无留行。夺彼贺兰山，筑我受降城。勋高薄上赏，业就遗浮荣。飘然策羸驷，投袂辞神京。参差武林驿，遇我如生平。恂恂见儒雅，讵曰曼胡缨。惜哉赤松远，丹砂邈难成。悲来诵双剑，海岳回光晶。江左弘风流，吴中盛才杰。文章固挺出，翰藻弥不乏。长洲一散吏，势乃倾六合。画工启南理，书嗣京兆业。馀工及篆隶，一一皆卓绝。新诗亦韶润，旧典多博涉。萧然卧穷巷，不减原宪侠。徵求或匪人，绢素划中裂。愧余生后时，未及睹先达。京华遇伯子，忘年共颃颉。真行嗣父风，隶草变家阀。双钩幻唐晋，片楮贵燕粤。尤工古印记，珉玉浩森列。龟螭两京后，科斗三代末。澹宕杯酒间，真致表疏越。顾我何殷勤，十指不停跋。云霞焕楣栋，星斗烂筐箧。庞年及上寿，彭？冀相埒。倏尔乘化终，飘然返六合。遗迹俨若新，天路渺难越。缅怀父子风，老泪堕阊阖。嶪嶪罗浮颠，上有瑶石台。秘书起岭表，恍若登峨嵬。古心亦古貌，多艺仍多材。悠然葛天氏，醇朴逾婴孩。青衫困一第，十上仍徘徊。龙门实有策，狗监嗟无媒。匏瓜讵足系，一命沾蓬莱。拙宦三十年，羽毛日摧颓。风骚炳一念，壮志浩不回。高歌掩陆谢，丽赋酬邹枚。梁欧日倡和，王李时沿洄。馀工入翰墨，落纸皆琼瑰。龙章剪薤叶，鸟迹行莓苔。八分走夷貊，四体摅云雷。邕斯有绝诣，锴铉无兼裁。缅思穆皇世，京华盛游陪。杯盂洞肝腹，土木馀形骸。横当贺老盼，谓我青莲才。三留瀫水棹，十寄罗浮梅。老成倏凋谢，涕泗横蒿莱。
公子行
作者：胡应麟
朝代：明

新开平乐第，红妆簇画楼。骅骝金作埒，鹦鹉玉为鞲。汉宫鸣佩入，梁园挟弹游。海棠花正发，选伎合梁州。
公无渡河三首
作者：胡应麟
朝代：明

公无渡河，大河扬波。长鲸如山，鬐鬣嵯峨。公无渡河，一苇奈何。河水万丈，出没蛟鼍。公无渡河，谗言孔多。不见申屠，负石投河。
公无渡河三首·其一
作者：胡应麟
朝代：明

公无渡河，大河扬波。长鲸如山，鬐鬣嵯峨。
公无渡河三首·其三
作者：胡应麟
朝代：明

公无渡河，谗言孔多。不见申屠，负石投河。
公无渡河三首·其二
作者：胡应麟
朝代：明

公无渡河，一苇奈何。河水万丈，出没蛟鼍。
六公篇 其一 高太史季迪
作者：胡应麟
朝代：明

四杰起江左，太史何琅琅。一鸣骇万鸟，百中连双鸧。朱弦奏上国，白纻歌明堂。遂令十叶后，率土归吴阊。
六公篇 其三 何观察仲默
作者：胡应麟
朝代：明

嵩岳降英灵，生申维仲默。威凤抟紫霄，祥云捧丹日。得岁劣陈思，齐年过王勃。今古三少成，惜哉同六极。
六公篇 其二 李观察献吉
作者：胡应麟
朝代：明

河洛钟人龙，图书倏辉映。文起八代衰，诗还四始盛。坎壈虽当时，灵光独晚境。突兀空同颠，犹怀广成问。
六公篇 其五 高参知子业
作者：胡应麟
朝代：明

李何峙中原，顾盼失后辈。高生稍晚出，如渑倏兴代。清庙列尊彝，中天落空翠。咄嗟有尽年，骤与飘风会。
六公篇 其六 李廉访于鳞
作者：胡应麟
朝代：明

嘉隆建大业，济南实前茅。含毫有八极，耸翼无九霄。遐心自皇古，傲骨宁中朝。至今蛾眉雪，千仞留孤标。
六公篇 其四 徐博士昌谷
作者：胡应麟
朝代：明

斯人江左秀，朗若披云岑。清风振玉佩，白雪鸣瑶琴。应刘失前步，陆谢无遗音。太息谈艺录，良工诚苦心。
六公篇·高太史季迪
作者：胡应麟
朝代：明

四杰起江左，太史何琅琅。一鸣骇万鸟，百中连双鸧。朱弦奏上国，白纻歌明堂。遂令十叶后，率土归吴阊。河洛钟人龙，图书倏辉映。文起八代衰，诗还四始盛。坎壈虽当时，灵光独晚境。突兀空同颠，犹怀广成问。嵩岳降英灵，生申维仲默。威凤抟紫霄，祥云捧丹日。得岁劣陈思，齐年过王勃。今古三少成，惜哉同六极。斯人江左秀，朗若披云岑。清风振玉佩，白雪鸣瑶琴。应刘失前步，陆谢无遗音。太息谈艺录，良工诚苦心。李何峙中原，顾盼失后辈。高生稍晚出，如渑倏兴代。清庙列尊彝，中天落空翠。咄嗟有尽年，骤与飘风会。嘉隆建大业，济南实前茅。含毫有八极，耸翼无九霄。遐心自皇古，傲骨宁中朝。至今蛾眉雪，千仞留孤标。
兰江竹枝词十二首
作者：胡应麟
朝代：明

两岸清溪中有洲，山花红白遍溪头。闻说西门好风景，大家同上木兰舟。兰阴苍苍北固遥，中洲水面似金焦。欲把湖头比溪上，若个三山在六桥。饮水白虹千丈强，来来去去罢褰裳。中流不碍蚤行客，隔水休呼夜渡娘。渡口狂风掀白蘋，惊波猛浪不愁人。乍宵西崦踏青罢，明到兰阴赛水神。苧萝村中花满蹊，庐江亦有仲卿妻。银钏金钗照溪水，往往来来唱大堤。严陵东头七里滩，家家门户钓鱼竿。良人乍夜趁潮去，将船卖酒入临安。四柱凌云排六鳌，铁絙高系最坚牢。水母难兴泗洲浪，蛟精不作九江涛。溪上浮梁春涨平，濛濛烟雾懒回程。风秋潭上踏歌去，水远山高无限情。郑村渡口风浪多，鱼船来去疾如梭。相邀女伴到梁下，一时同唱采菱歌。三百阑干浮碧空，笙歌缭绕暮云中。天香夜半广寒落，错认银桥在月宫。金台尖高高插天，俯江楼俯夕阳边。当年板筑遁荒野，今日舟梁济大川。城南回望告天台，衢婺悠悠二水来。清献前身为时出，萧然琴鹤在蓬莱。
兰江竹枝词十二首·其一
作者：胡应麟
朝代：明

两岸清溪中有洲，山花红白遍溪头。闻说西门好风景，大家同上木兰舟。
兰江竹枝词十二首·其七
作者：胡应麟
朝代：明

四柱凌云排六鳌，铁絙高系最坚牢。水母难兴泗洲浪，蛟精不作九江涛。
兰江竹枝词十二首·其三
作者：胡应麟
朝代：明

饮水白虹千丈强，来来去去罢褰裳。中流不碍蚤行客，隔水休呼夜渡娘。
兰江竹枝词十二首·其九
作者：胡应麟
朝代：明

郑村渡口风浪多，鱼船来去疾如梭。相邀女伴到梁下，一时同唱采菱歌。
兰江竹枝词十二首·其二
作者：胡应麟
朝代：明

兰阴苍苍北固遥，中洲水面似金焦。欲把湖头比溪上，若个三山在六桥。
兰江竹枝词十二首·其五
作者：胡应麟
朝代：明

苧萝村中花满蹊，庐江亦有仲卿妻。银钏金钗照溪水，往往来来唱大堤。
兰江竹枝词十二首·其八
作者：胡应麟
朝代：明

溪上浮梁春涨平，濛濛烟雾懒回程。风秋潭上踏歌去，水远山高无限情。
兰江竹枝词十二首·其六
作者：胡应麟
朝代：明

严陵东头七里滩，家家门户钓鱼竿。良人乍夜趁潮去，将船卖酒入临安。
兰江竹枝词十二首·其十
作者：胡应麟
朝代：明

三百阑干浮碧空，笙歌缭绕暮云中。天香夜半广寒落，错认银桥在月宫。
兰江竹枝词十二首·其十一
作者：胡应麟
朝代：明

金台尖高高插天，俯江楼俯夕阳边。当年板筑遁荒野，今日舟梁济大川。
兰江竹枝词十二首·其十二
作者：胡应麟
朝代：明

城南回望告天台，衢婺悠悠二水来。清献前身为时出，萧然琴鹤在蓬莱。
兰江竹枝词十二首·其四
作者：胡应麟
朝代：明

渡口狂风掀白蘋，惊波猛浪不愁人。乍宵西崦踏青罢，明到兰阴赛水神。
关山月
作者：胡应麟
朝代：明

绝塞生秋早，空闺入夜愁。光飞银阙上，影抱玉门流。露气漙丝管，霜华拂锦裘。征夫犹北戍，目断大刀头。
关忠义侯庙作二首
作者：胡应麟
朝代：明

绛节绯袍气凛然，巍巍遗像识忠贤。河山万古精灵在，宇宙三分壮节悬。灿烂黄金辞操日，飞扬白刃刺良年。莫言遗恨章丘下，五夜英魂照玉泉。巨颡长髯貌绝伦，当年驰骑破黄巾。峥嵘正气钟三国，惨淡英风敌万人。缚禁已酬吞魏志，诛蒙犹现伐吴身。双旌异代盐池上，想像铙歌入帝宸。
关忠义侯庙作二首·其一
作者：胡应麟
朝代：明

绛节绯袍气凛然，巍巍遗像识忠贤。河山万古精灵在，宇宙三分壮节悬。灿烂黄金辞操日，飞扬白刃刺良年。莫言遗恨章丘下，五夜英魂照玉泉。
关忠义侯庙作二首·其二
作者：胡应麟
朝代：明

巨颡长髯貌绝伦，当年驰骑破黄巾。峥嵘正气钟三国，惨淡英风敌万人。缚禁已酬吞魏志，诛蒙犹现伐吴身。双旌异代盐池上，想像铙歌入帝宸。
再为房仲赠侍姬
作者：胡应麟
朝代：明

禅关趺坐寂无尘，水月长馀自在身。行雨尽忘三峡事，餐霞时伴四天人。天桃媚柳宁同色，忍草灵花别占春。莫向维摩论侍疾，由来舍宅是王珣。
再入武林柬王水部并怀蔡南宫
作者：胡应麟
朝代：明

琅琊门阀擅三吴，携手燕城醉玉壶。尚记南宫邻北阙，那知东阁傍西湖。帘栊夜月飞吟啸，船舫春风入画图。谁道宦游乡信隔，长洲咫尺在菰芦。
再别元美长公
作者：胡应麟
朝代：明

乍喜平原十日留，征尘俄动鹔鹴裘。南宗敢谓传衣去，北塞翻同蹑蹻游。娄水三天云雾拥，华阳万里雪风愁。春花定约渔舟入，相伴秦源到白头。
再别惟寅十绝句
作者：胡应麟
朝代：明

三十年来击筑场，白头相对又河梁。双龙莫讶经离合，满目飞云是太行。乱云残叶晚凄凄，挥手长安日渐低。眼底只今饶醉尉，不烦追送灞桥西。君向青门话种瓜，余归亦卧武陵花。扁舟后夜堪乘兴，雪满山阴十万家。千里行歌出蓟门，何年同住杏花村。衰杨古驲卢沟道，歌到骊驹各断魂。十载青萍赋浪游，萧萧羸马塞门秋。那堪茅店鸡声夜，落月梁间梦李侯。日夜西风起潞津，余归君住总伤神。相看脉脉燕台上，地北天南两病身。易水燕山半草莱，萧萧风色暮偏哀。悲歌屠狗凋零尽，无赖黄金百尺台。玉河流水暮潺潺，行李西风出乱山。一路相思秋色里，孤云何处秣陵关。极目天南雁鹜群，荷衣深入五湖云。华阳碣石当年事，憔悴西风不可闻。十万貔貅罢枕戈，中山无奈谤书多。祇今铜柱留遗迹，谁见当时马伏波。
再别惟寅十绝句·其一
作者：胡应麟
朝代：明

三十年来击筑场，白头相对又河梁。双龙莫讶经离合，满目飞云是太行。
再别惟寅十绝句·其七
作者：胡应麟
朝代：明

易水燕山半草莱，萧萧风色暮偏哀。悲歌屠狗凋零尽，无赖黄金百尺台。
再别惟寅十绝句·其三
作者：胡应麟
朝代：明

君向青门话种瓜，余归亦卧武陵花。扁舟后夜堪乘兴，雪满山阴十万家。
再别惟寅十绝句·其九
作者：胡应麟
朝代：明

极目天南雁鹜群，荷衣深入五湖云。华阳碣石当年事，憔悴西风不可闻。
再别惟寅十绝句·其二
作者：胡应麟
朝代：明

乱云残叶晚凄凄，挥手长安日渐低。眼底只今饶醉尉，不烦追送灞桥西。
再别惟寅十绝句·其五
作者：胡应麟
朝代：明

十载青萍赋浪游，萧萧羸马塞门秋。那堪茅店鸡声夜，落月梁间梦李侯。
再别惟寅十绝句·其八
作者：胡应麟
朝代：明

玉河流水暮潺潺，行李西风出乱山。一路相思秋色里，孤云何处秣陵关。
再别惟寅十绝句·其六
作者：胡应麟
朝代：明

日夜西风起潞津，余归君住总伤神。相看脉脉燕台上，地北天南两病身。
再别惟寅十绝句·其十
作者：胡应麟
朝代：明

十万貔貅罢枕戈，中山无奈谤书多。祇今铜柱留遗迹，谁见当时马伏波。
再别惟寅十绝句·其四
作者：胡应麟
朝代：明

千里行歌出蓟门，何年同住杏花村。衰杨古驲卢沟道，歌到骊驹各断魂。
再别惟效观察一绝
作者：胡应麟
朝代：明

阳台题罢复琴台，夙昔风流擅楚才。君到川南相忆处，海棠烦寄一株来。
再叠前韵寄叔时吏部二首
作者：胡应麟
朝代：明

拂曙鱼缄溯草堂，美人题寄自泾阳。双钩匣底星辰动，一刺怀中道路长。绿水蒹葭浮梦寐，青山薜荔伴行藏。相思会发兰阴兴，烂醉青莲玉盌傍。一径蓬蒿任晏眠，东南云壑乍畹连。浮踪宇宙三生合，片语江湖万古悬。越水鱼竿忘岁月，吴天龙锷射星躔。阳春落落犹堪和，敢向钟期话绝弦。
再叠前韵寄叔时吏部二首·其一
作者：胡应麟
朝代：明

拂曙鱼缄溯草堂，美人题寄自泾阳。双钩匣底星辰动，一刺怀中道路长。绿水蒹葭浮梦寐，青山薜荔伴行藏。相思会发兰阴兴，烂醉青莲玉盌傍。
再叠前韵寄叔时吏部二首·其一
作者：胡应麟
朝代：明
体裁：七言律诗

拂曙鱼缄溯草堂，美人题寄自泾阳。双钩匣底星辰动，一刺怀中道路长。绿水蒹葭浮梦寐，青山薜荔伴行藏。相思会发兰阴兴，烂醉青莲玉碗傍。
再叠前韵寄叔时吏部二首·其二
作者：胡应麟
朝代：明

一径蓬蒿任晏眠，东南云壑乍畹连。浮踪宇宙三生合，片语江湖万古悬。越水鱼竿忘岁月，吴天龙锷射星躔。阳春落落犹堪和，敢向钟期话绝弦。
再叠前韵寄祝生时明元以舟溯之不得
作者：胡应麟
朝代：明

怅望幽期越水头，蒹葭白露满中流。空悬仲举千秋榻，苦恋休文八咏楼。玉笛关山偏引恨，珠帘云雾迥生愁。惟应天柱寻仙客，曳履孤峰尽夜游。
再叠前韵怀滕先生
作者：胡应麟
朝代：明

十二楼中二十年，一身浑拟当三千。虚疑骏骨图中问，不信蛾眉画里传。酒肆欲寻西蜀底，盐车长阨太行前。从教老被婵娟误，肯抱琵琶向别船。
再寄在明
作者：胡应麟
朝代：明

见说休官后，乡园乐更饶。屏开张静婉，坐列董娇娆。紫电黄金勒，红霞白玉箫。兴来应载酒，时醉广陵桥。
再寄文仲一绝
作者：胡应麟
朝代：明

千峰回合碧云迟，想像吴阊日暮时。何日双柑寻旧约，一尊湖上听黄鹂。
再寄朱大司空
作者：胡应麟
朝代：明

玄圭曾告万年功，归去堂开绿野中。圣主自尊前尚父，蕃人来问大司空。吟边驾引新调鹤，卧里车悬旧赐熊。愧杀酬知长剑士，白云无路到崆峒。
再寄汪司马先生时司马避暑焦山未返
作者：胡应麟
朝代：明

蒹葭晴望迥苍苍，白露漙空尽作霜。倦客已辞天北极，佳人犹在水中央。江霞万叠晨飧丽，海月千帆夜坐长。咫尺群真蓬岛近，大将椽笔洒扶桑。
再挽王长公二十首
作者：胡应麟
朝代：明

绛节初升上帝朝，清都何处问岧峣。龙归大壑乾坤暮，凤返高冈日月遥。文字八荒传衮冕，诗篇六合诵箫韶。莫言名世期终在，永劫人才付寂寥。遥夜青鸾帝阙来，骤看黄鹤向蓬莱。三车讵载平生业，八斗难名间世才。心折班扬愁搦管，汗流枚马避登台。风流咫尺人寰尽，恸绝琅琊玉树摧。万象文光烛海湄，蚤闻名姓动华夷。雄飞宇宙三千劫，独应贞元五百期。龙去南阳高士远，麟归东路哲人迟。生刍泣奠娄江下，不为杨朱感路岐。一谪长庚茂苑前，红光白日照奎躔。词华尽挈三唐调，文管兼操十代权。夷貊尽传鹦鹉赋，儿童能诵鹧鸪篇。亦知上帝频前席，白玉楼中万景悬。四部书成兴未穷，名山随处勒崆峒。开函再睹三坟出，列架浑疑二藏同。大业龙门卑马史，奇文虎观陋扬雄。平生谬作谈玄客，寂莫侯芭鬓已蓬。三十年来上将坛，平将赤帜树狂澜。山颓泰岱千峰失，海涸昆崙万谷残。素旐翩跹来大鸟，丹台游戏挟飞鸾。便应瓢笠相寻去，灵药何由借羽翰。蹑履频年到海涯，青童环佩结飞霞。毫端巨壑翻云梦，研底春涛涨若耶。庚子日斜惊鵩鸟，戊辰年远怪龙蛇。凭谁更发山阴兴，肠断王猷一棹遐。弱冠中原结驷行，朝阳争睹凤皇鸣。朱弦万古回长夜，彩笔三朝擅大名。座上雪花凌楚泽，垆头虹色贯秦城。为知兜率迎新帝，不向遮须问旧盟。粲烂双钩倚鹿卢，人伦一代擅风胡。删诗秩继周司寇，作赋名高楚大夫。阀阅五朝传父老，门墙四海见生徒。寻仙政有青莲癖，日候长鲸返太湖。三箧曾誇暗诵能，七车今代几同乘。金泥箓辩神仙窟，玉鉴文窥帝子陵。海上专车无巨骨，山中着械有奇形。干将一夜飞雷焕，服匿何年问陆沉。十载玄关闭绿萝，一朝禅榻蜕维摩。金棺掣电飞西竺，玉舄抟风上大罗。丹阙授书偕素女，绛台摛藻侍皇娥。青天度索山头望，试问桃花发几何。七隽翩翩聚紫宸，陈思才调拟谁伦。华阳馆内飞谈日，碣石宫前斗赋晨。白璧千秋无大楚，黄金一字有先秦。参差王气东南歇，怅望遥天绝后尘。奕叶琼枝照锦袍，何人不羡二王豪。争传一帖辞中令，忽报孤琴逝马曹。大地骅骝纷蹀躞，中天麟凤并游遨。云浆万斛西池上，好忆金华溅露桃。双旌曾驻白公堤，夹岸桃花送马蹄。大笔今悬娄水上，高门元峙越台西。两高岩壑争奇句，三竺云岚护旧题。陈迹诸王何处问，乱山严濑夕阳低。棘闱绵上旧踌躇，彩笔宁论晋问如。汾水真儒罗上第，晋阳精甲候前除。千峰曙日褰帷外，百谷晴岚眺望馀。翘首太行云雾色，几回梁国为停舆。一疏东南卧草亭，自将游屐卧沉冥。丹霞蔽日攀林屋，白露横天汎洞庭。角里携家迷故迹，灵威入穴辩遗铭。泠然一梦乘风去，怅望吴峰立翠屏。尚思斧钺驻郧关，开府中丞节制閒。万马不嘶云梦泽，孤鸿时达洞庭湾。朱弦夜和湘灵瑟，白苧秋纫汉女环。极目招魂劳楚梦，三闾能复恋人寰。白门花月漫撩吟，可柰蒲轮历岁寻。一曲五湖频入梦，三生八座讵萦心。风摧玉轸高山绝，露掩金刀大壑沉。信有骑曹清癖在，仇池新竹渐成林。台殿金银挂夕阳，娄江百亩暂徜徉。全收五岳壶天内，别起三山陆海旁。堂上凉风生绿野，亭前奇石护沧浪。祗今谁主花溪宅，万朵芙蕖泣露房。短发飘萧大海头，登龙曾是昔年游。长裾晚曳三千队，彩袖朝倾十二楼。字挟风云心未老，名悬日月望难酬。无劳动色真长问，已尽人间第一流。
再挽王长公二十首·其一
作者：胡应麟
朝代：明

绛节初升上帝朝，清都何处问岧峣。龙归大壑乾坤暮，凤返高冈日月遥。文字八荒传衮冕，诗篇六合诵箫韶。莫言名世期终在，永劫人才付寂寥。
再挽王长公二十首·其七
作者：胡应麟
朝代：明

蹑履频年到海涯，青童环佩结飞霞。毫端巨壑翻云梦，研底春涛涨若耶。庚子日斜惊鵩鸟，戊辰年远怪龙蛇。凭谁更发山阴兴，肠断王猷一棹遐。
再挽王长公二十首·其三
作者：胡应麟
朝代：明

万象文光烛海湄，蚤闻名姓动华夷。雄飞宇宙三千劫，独应贞元五百期。龙去南阳高士远，麟归东路哲人迟。生刍泣奠娄江下，不为杨朱感路岐。
再挽王长公二十首·其九
作者：胡应麟
朝代：明

粲烂双钩倚鹿卢，人伦一代擅风胡。删诗秩继周司寇，作赋名高楚大夫。阀阅五朝传父老，门墙四海见生徒。寻仙政有青莲癖，日候长鲸返太湖。
再挽王长公二十首·其二
作者：胡应麟
朝代：明

遥夜青鸾帝阙来，骤看黄鹤向蓬莱。三车讵载平生业，八斗难名间世才。心折班扬愁搦管，汗流枚马避登台。风流咫尺人寰尽，恸绝琅琊玉树摧。
再挽王长公二十首·其二十
作者：胡应麟
朝代：明

短发飘萧大海头，登龙曾是昔年游。长裾晚曳三千队，彩袖朝倾十二楼。字挟风云心未老，名悬日月望难酬。无劳动色真长问，已尽人间第一流。
再挽王长公二十首·其五
作者：胡应麟
朝代：明

四部书成兴未穷，名山随处勒崆峒。开函再睹三坟出，列架浑疑二藏同。大业龙门卑马史，奇文虎观陋扬雄。平生谬作谈玄客，寂莫侯芭鬓已蓬。
再挽王长公二十首·其八
作者：胡应麟
朝代：明

弱冠中原结驷行，朝阳争睹凤皇鸣。朱弦万古回长夜，彩笔三朝擅大名。座上雪花凌楚泽，垆头虹色贯秦城。为知兜率迎新帝，不向遮须问旧盟。
再挽王长公二十首·其六
作者：胡应麟
朝代：明

三十年来上将坛，平将赤帜树狂澜。山颓泰岱千峰失，海涸昆崙万谷残。素旐翩跹来大鸟，丹台游戏挟飞鸾。便应瓢笠相寻去，灵药何由借羽翰。
再挽王长公二十首·其十
作者：胡应麟
朝代：明

三箧曾誇暗诵能，七车今代几同乘。金泥箓辩神仙窟，玉鉴文窥帝子陵。海上专车无巨骨，山中着械有奇形。干将一夜飞雷焕，服匿何年问陆沉。
再挽王长公二十首·其十一
作者：胡应麟
朝代：明

十载玄关闭绿萝，一朝禅榻蜕维摩。金棺掣电飞西竺，玉舄抟风上大罗。丹阙授书偕素女，绛台摛藻侍皇娥。青天度索山头望，试问桃花发几何。
再挽王长公二十首·其十七
作者：胡应麟
朝代：明

尚思斧钺驻郧关，开府中丞节制閒。万马不嘶云梦泽，孤鸿时达洞庭湾。朱弦夜和湘灵瑟，白苧秋纫汉女环。极目招魂劳楚梦，三闾能复恋人寰。
再挽王长公二十首·其十三
作者：胡应麟
朝代：明

奕叶琼枝照锦袍，何人不羡二王豪。争传一帖辞中令，忽报孤琴逝马曹。大地骅骝纷蹀躞，中天麟凤并游遨。云浆万斛西池上，好忆金华溅露桃。
再挽王长公二十首·其十九
作者：胡应麟
朝代：明

台殿金银挂夕阳，娄江百亩暂徜徉。全收五岳壶天内，别起三山陆海旁。堂上凉风生绿野，亭前奇石护沧浪。祗今谁主花溪宅，万朵芙蕖泣露房。
再挽王长公二十首·其十二
作者：胡应麟
朝代：明

七隽翩翩聚紫宸，陈思才调拟谁伦。华阳馆内飞谈日，碣石宫前斗赋晨。白璧千秋无大楚，黄金一字有先秦。参差王气东南歇，怅望遥天绝后尘。
再挽王长公二十首·其十五
作者：胡应麟
朝代：明

棘闱绵上旧踌躇，彩笔宁论晋问如。汾水真儒罗上第，晋阳精甲候前除。千峰曙日褰帷外，百谷晴岚眺望馀。翘首太行云雾色，几回梁国为停舆。
再挽王长公二十首·其十八
作者：胡应麟
朝代：明

白门花月漫撩吟，可柰蒲轮历岁寻。一曲五湖频入梦，三生八座讵萦心。风摧玉轸高山绝，露掩金刀大壑沉。信有骑曹清癖在，仇池新竹渐成林。
再挽王长公二十首·其十六
作者：胡应麟
朝代：明
体裁：七言律诗

一疏东南卧草亭，自将游屐卧沉冥。丹霞蔽日攀林屋，白露横天汎洞庭。甪里携家迷故迹，灵威入穴辩遗铭。泠然一梦乘风去，怅望吴峰立翠屏。
再挽王长公二十首·其十六
作者：胡应麟
朝代：明

一疏东南卧草亭，自将游屐卧沉冥。丹霞蔽日攀林屋，白露横天汎洞庭。角里携家迷故迹，灵威入穴辩遗铭。泠然一梦乘风去，怅望吴峰立翠屏。
再挽王长公二十首·其十四
作者：胡应麟
朝代：明

双旌曾驻白公堤，夹岸桃花送马蹄。大笔今悬娄水上，高门元峙越台西。两高岩壑争奇句，三竺云岚护旧题。陈迹诸王何处问，乱山严濑夕阳低。
再挽王长公二十首·其四
作者：胡应麟
朝代：明

一谪长庚茂苑前，红光白日照奎躔。词华尽挈三唐调，文管兼操十代权。夷貊尽传鹦鹉赋，儿童能诵鹧鸪篇。亦知上帝频前席，白玉楼中万景悬。
再柬陆履素使君
作者：胡应麟
朝代：明

矫首湖天望目长，画船箫鼓出钱塘。东京骤贵桓宽论，南越都忘陆贾装。幕下清霜流彩笔，楼头明月据胡床。芙蓉万朵沈酣夜，曾忆当年共酒狂。
再游大慈岩三首
作者：胡应麟
朝代：明

仄径攀萝薜，明霞挂石梁。危崖常堕虎，怪石尽成羊。绿筱千林合，青松半壑藏。云房遗象古，恍惚见齐梁。不倦探奇足，名山到处寻。笋舆回谷口，萝殿出云心。绝壁千松挂，高空万籁沈。不知傅大士，何代布黄金。径草重重绿，岩花处处红。猿声山寺合，鸟道石房通。峭峡行无际，平畴望不穷。世缘吾欲断，耸翮上天风。
再游大慈岩三首·其一
作者：胡应麟
朝代：明

仄径攀萝薜，明霞挂石梁。危崖常堕虎，怪石尽成羊。绿筱千林合，青松半壑藏。云房遗象古，恍惚见齐梁。
再游大慈岩三首·其三
作者：胡应麟
朝代：明

径草重重绿，岩花处处红。猿声山寺合，鸟道石房通。峭峡行无际，平畴望不穷。世缘吾欲断，耸翮上天风。
再游大慈岩三首·其二
作者：胡应麟
朝代：明

不倦探奇足，名山到处寻。笋舆回谷口，萝殿出云心。绝壁千松挂，高空万籁沈。不知傅大士，何代布黄金。
再游焦山
作者：胡应麟
朝代：明

尺地开龙象，遥江浸画图。排云千寺立，涌雾一亭孤。叠岭藏钟磬，中峰过舳舻。凭谁买山色，把钓作潜夫。
再用前韵送正父
作者：胡应麟
朝代：明

斜日苍凉转翠苔，一樽秋色指蓬莱。西山林叶仪曹兴，东阁梅花水部才。璧睨秦庭仍旧邸，金残碣石岂空台。南征何限登临句，四百峰头取次裁。
再赋
作者：胡应麟
朝代：明

飘然逐朋好，来过百花潭。雪照蓝田画，风生碣石谈。落梅俄塞北，飞絮讵江南。极目招提上，同云遍郁蓝。
再赋同吴生
作者：胡应麟
朝代：明

问法来方丈，清斋供野蒲。高禅逢普化，古佛现毗卢。大悟三乘彻，真空一念无。那能将宝筏，咫尺济归途。
再赠小范歌玉簪
作者：胡应麟
朝代：明

欲解绨袍换绿衫，梅花明月夜毵毵。不因赵氏连城在，那得尊前听玉簪。
再赠长卿明府
作者：胡应麟
朝代：明

缤纷词客尽西京，赤帜谁持大将营。司马赋才元绝代，文房诗律旧长城。霞光若木飞三岛，雪色扶桑射四明。漫向石函占紫气，双龙齐傍蓟台鸣。
再过娄江访二王先生二首
作者：胡应麟
朝代：明

百里娄江路未遐，丹砂重问葛洪家。飞花似识寻源棹，古木如停上汉槎。织女机头长日月，秦人洞里遍云霞。相逢莫话河东赋，一出春明鬓已华。拂曙吴门一棹开，寻真何啻入蓬莱。苍虬欲傍遥天下，黄鹄仍看大海来。玉树双茎悬帝坐，琼花万里落仙台。亦知樵斧千龄易，敢道平原十日回。
再过娄江访二王先生二首·其一
作者：胡应麟
朝代：明

百里娄江路未遐，丹砂重问葛洪家。飞花似识寻源棹，古木如停上汉槎。织女机头长日月，秦人洞里遍云霞。相逢莫话河东赋，一出春明鬓已华。
再过娄江访二王先生二首·其二
作者：胡应麟
朝代：明

拂曙吴门一棹开，寻真何啻入蓬莱。苍虬欲傍遥天下，黄鹄仍看大海来。玉树双茎悬帝坐，琼花万里落仙台。亦知樵斧千龄易，敢道平原十日回。
再过狄明叔园
作者：胡应麟
朝代：明

咫尺将军第，重来日未衙。径添何氏竹，畦蔓邵侯瓜。曲榭微生月，层楼半纳霞。一枰堪度世，何地更吾家。
再过陆楚生
作者：胡应麟
朝代：明

小筑娄江畔，萧然四壁空。断桥流水外，茆屋乱云中。有意交胡质，长歌问陆通。犹怜傅舍客，弹铗卧秋风。
再送包观察稚升之闽中
作者：胡应麟
朝代：明

已奏淮阳绩，仍浮渭北船。飞霜随宪节，明月挂离筵。郡邑崤函外，城闉灞浐前。重关行紫气，别业问蓝田。六传排云日，双旌拂汉年。袖中龙剑色，烨烨射星躔。
再送吴师入洛四绝句
作者：胡应麟
朝代：明

翩翩行旆逐西风，十郡材官指顾中。屈指大廷推第一，河南宁羡汉吴公。珠履三千各赋才，向来门客尽邹枚。高牙大纛鸣鞭去，白日遥登古吹台。二室东西并拂天，中天楼阁拟云烟。抽毫绝顶嵩峰上，一线黄河坠槛前。七圣襄城驾不遥，三花紫气拂轻霄。遥知问道崆峒后，卤簿相催入圣朝。
再送吴师入洛四绝句·其一
作者：胡应麟
朝代：明

翩翩行旆逐西风，十郡材官指顾中。屈指大廷推第一，河南宁羡汉吴公。
再送吴师入洛四绝句·其三
作者：胡应麟
朝代：明

二室东西并拂天，中天楼阁拟云烟。抽毫绝顶嵩峰上，一线黄河坠槛前。
再送吴师入洛四绝句·其二
作者：胡应麟
朝代：明

珠履三千各赋才，向来门客尽邹枚。高牙大纛鸣鞭去，白日遥登古吹台。
再送吴师入洛四绝句·其四
作者：胡应麟
朝代：明

七圣襄城驾不遥，三花紫气拂轻霄。遥知问道崆峒后，卤簿相催入圣朝。
再送子念一首
作者：胡应麟
朝代：明

长啸东游罢请缨，闽天何处一帆征。黄须自识英雄后，白眼谁猜肮脏名。蕉叶覆溪猿狖下，桐花夹路鹧鸪鸣。芒鞋试踏三山遍，酾酒无诸旧筑城。
再送左辖吴公十绝句
作者：胡应麟
朝代：明

一代丝纶寄，千秋保障名。高牙拥大旆，西入晋阳城。白头徒自新，倾盖俨如故。蔽芾越东西，棠阴十万户。飞鸿游碧汉，尺鲋泳沧浪。脉脉穷交意，相看大海旁。当年京兆府，一面睹荆州。讵意飞腾速，鳞符觐玉旒。百吏咸趋风，千官竞回席。人生得意年，天门骋八翼。旬宣既南国，保釐复西土。著绣还故乡，朱节震华鼓。灵泉汇九漈，澒洞浮苍云。飞书乞佳梦，为报九何君。左淬莫耶锋，右淬干将锷。宇宙两神龙，延津当昼跃。楼船济汾河，中流渺云雾。耐可鲜荔枝，不到桑乾渡。烨烨承明庐，上考书第一。白首洛阳才，呻吟卧蓬荜。
再送左辖吴公十绝句·其一
作者：胡应麟
朝代：明

一代丝纶寄，千秋保障名。高牙拥大旆，西入晋阳城。
再送左辖吴公十绝句·其七
作者：胡应麟
朝代：明

灵泉汇九漈，澒洞浮苍云。飞书乞佳梦，为报九何君。
再送左辖吴公十绝句·其三
作者：胡应麟
朝代：明

飞鸿游碧汉，尺鲋泳沧浪。脉脉穷交意，相看大海旁。
再送左辖吴公十绝句·其九
作者：胡应麟
朝代：明

楼船济汾河，中流渺云雾。耐可鲜荔枝，不到桑乾渡。
再送左辖吴公十绝句·其二
作者：胡应麟
朝代：明

白头徒自新，倾盖俨如故。蔽芾越东西，棠阴十万户。
再送左辖吴公十绝句·其五
作者：胡应麟
朝代：明

百吏咸趋风，千官竞回席。人生得意年，天门骋八翼。
再送左辖吴公十绝句·其八
作者：胡应麟
朝代：明

左淬莫耶锋，右淬干将锷。宇宙两神龙，延津当昼跃。
再送左辖吴公十绝句·其六
作者：胡应麟
朝代：明

旬宣既南国，保釐复西土。著绣还故乡，朱节震华鼓。
再送左辖吴公十绝句·其十
作者：胡应麟
朝代：明

烨烨承明庐，上考书第一。白首洛阳才，呻吟卧蓬荜。
再送左辖吴公十绝句·其四
作者：胡应麟
朝代：明

当年京兆府，一面睹荆州。讵意飞腾速，鳞符觐玉旒。
再送座师陈公
作者：胡应麟
朝代：明

一赋骊驹共黯然，春明回首夕阳悬。绨袍邂逅三千里，绛帐分携二十年。祇见中朝传凤德，谁从幽谷辨龙泉。苍生万室瞻依久，阙下行看太傅旋。
再送惟德使君挂冠还景陵
作者：胡应麟
朝代：明

士有旷世志，宏览隘八荒。烨如岐山凤，千仞常孤翔。矫矫徐使君，束发趋明光。高台骋骥足，绝栈逾羊肠。淮圻缚猖獗，歙甸宁劻勷。肤功勒琬琰，大业悬旂常。洪流割淮泗，再起纾怀襄。玄圭帝三锡，荐牍交岩廊。皇皇神武门，振步皆康庄。凉飙倏以厉，悲彼芰荷裳。一朝返初服，挂冠出徐方。父老涕泗横，蹩躠盈路傍。勇退乘急流，永谢浮名缰。咄咄邯郸翁，朝餐熟黄梁。大千等梦幻，绿鬓俄秋霜。逝将息埃壒，冲漠朝羲皇。筑宫寄层巘，结宇临崇岗。曳杖泰山颠，挂瓢颍水阳。五湖笑鸱夷，六合追云将。我友值明发，送子临河梁。眷眷脱屣怀，大觉回沧桑。高风凛百代，感叹徒彷徨。伟哉扶摇翮，宇宙呈圆方。他时挟鸡犬，拔宅升微茫。金茎烂云际，甘露流天阊。愿言洒病骨，馀沥沾枯肠。
再送汪山人兼寄余督学君房六绝句
作者：胡应麟
朝代：明

玉舄双飞大海晴，河梁斜日断云平。凉秋试蹑青莲蹻，一问黄冠到四明。一曲君王赐鉴湖，苍生能起谢公无。云门寺口青山色，忆对金陵旧酒徒。悬圃层城碧海头，何烦徐市说瀛洲。月明天姥三千仞，对挟飞鲸梦里游。回首南皮旧迹存，当时词客半销魂。由来笔札君房妙，一柱灵光镇海门。洞壑潮音阿耨前，金银楼阁太空悬。三生大士容听法，净洗军持供白莲。望气频过大禹陵，甬东城郭近西兴。天风万斛潮声起，人倚浮图第一层。
再送汪山人兼寄余督学君房六绝句·其一
作者：胡应麟
朝代：明

玉舄双飞大海晴，河梁斜日断云平。凉秋试蹑青莲蹻，一问黄冠到四明。
再送汪山人兼寄余督学君房六绝句·其三
作者：胡应麟
朝代：明

悬圃层城碧海头，何烦徐市说瀛洲。月明天姥三千仞，对挟飞鲸梦里游。
再送汪山人兼寄余督学君房六绝句·其二
作者：胡应麟
朝代：明

一曲君王赐鉴湖，苍生能起谢公无。云门寺口青山色，忆对金陵旧酒徒。
再送汪山人兼寄余督学君房六绝句·其五
作者：胡应麟
朝代：明

洞壑潮音阿耨前，金银楼阁太空悬。三生大士容听法，净洗军持供白莲。
再送汪山人兼寄余督学君房六绝句·其六
作者：胡应麟
朝代：明

望气频过大禹陵，甬东城郭近西兴。天风万斛潮声起，人倚浮图第一层。
再送汪山人兼寄余督学君房六绝句·其四
作者：胡应麟
朝代：明

回首南皮旧迹存，当时词客半销魂。由来笔札君房妙，一柱灵光镇海门。
再送茂卿还晋陵四绝句同童山人子鸣作
作者：胡应麟
朝代：明

草色萧条六代宫，故园回首叹飞蓬。秦淮一夜西风急，落尽芙蓉细雨中。客里黄花别季鹰，清秋残叶洒孤灯。归帆忆尔江城下，半夜潮声泊广陵。楚塞吴关望里赊，遥遥云水接蒹葭。秋山何处幽期近，缥缈峰头一片霞。扬子汀洲起暮潮，片帆南下雨萧萧。他年共访苏台月，携手垂虹百尺桥。
再送茂卿还晋陵四绝句同童山人子鸣作·其一
作者：胡应麟
朝代：明

草色萧条六代宫，故园回首叹飞蓬。秦淮一夜西风急，落尽芙蓉细雨中。
再送茂卿还晋陵四绝句同童山人子鸣作·其三
作者：胡应麟
朝代：明

楚塞吴关望里赊，遥遥云水接蒹葭。秋山何处幽期近，缥缈峰头一片霞。
再送茂卿还晋陵四绝句同童山人子鸣作·其二
作者：胡应麟
朝代：明

客里黄花别季鹰，清秋残叶洒孤灯。归帆忆尔江城下，半夜潮声泊广陵。
再送茂卿还晋陵四绝句同童山人子鸣作·其四
作者：胡应麟
朝代：明

扬子汀洲起暮潮，片帆南下雨萧萧。他年共访苏台月，携手垂虹百尺桥。
再送远游明府二绝
作者：胡应麟
朝代：明

一叶晴飞大海傍，东南云色满钱塘。谁言蓟阙三千里，夜夜双凫入上阳。千秋重睹豫章材，五夜狂歌雪色来。莫向斗牛占紫气，雌雄龙剑合燕台。
再送远游明府二绝·其一
作者：胡应麟
朝代：明

一叶晴飞大海傍，东南云色满钱塘。谁言蓟阙三千里，夜夜双凫入上阳。
再送远游明府二绝·其二
作者：胡应麟
朝代：明

千秋重睹豫章材，五夜狂歌雪色来。莫向斗牛占紫气，雌雄龙剑合燕台。
再题大雅堂七首
作者：胡应麟
朝代：明

十尺荆榛峡口涛，千年遗搆蜀云高。堂成莫话幽忧事，列座王杨尽彩毫。半壁天南八咏楼，阳春今在瀫溪头。华堂肯借抽毫客，五夜如椽拂斗牛。千树桃花送夕阳，莫愁家住石城傍。从今再睹清商调，绝胜当年白玉堂。灵隐高僧卧佛庐，参军亦傍紫薇居。丹梯莫话卢敖杖，三百篇成奏玉除。清川如玉抱前村，处士当年旧荜门。破屋数间君莫笑，千秋大厦有云孙。珠箔银屏赋浪裁，美人何处问瑶台。郁金堂上双栖燕，妒杀君家少妇才。屈指河山罢酒徒，华阳重见李生无。知交尚有卢鸿在，如意狂敲碎玉壶。
再题大雅堂七首·其一
作者：胡应麟
朝代：明

十尺荆榛峡口涛，千年遗搆蜀云高。堂成莫话幽忧事，列座王杨尽彩毫。
再题大雅堂七首·其七
作者：胡应麟
朝代：明

屈指河山罢酒徒，华阳重见李生无。知交尚有卢鸿在，如意狂敲碎玉壶。
再题大雅堂七首·其三
作者：胡应麟
朝代：明

千树桃花送夕阳，莫愁家住石城傍。从今再睹清商调，绝胜当年白玉堂。
再题大雅堂七首·其二
作者：胡应麟
朝代：明

半壁天南八咏楼，阳春今在瀫溪头。华堂肯借抽毫客，五夜如椽拂斗牛。
再题大雅堂七首·其五
作者：胡应麟
朝代：明

清川如玉抱前村，处士当年旧荜门。破屋数间君莫笑，千秋大厦有云孙。
再题大雅堂七首·其六
作者：胡应麟
朝代：明

珠箔银屏赋浪裁，美人何处问瑶台。郁金堂上双栖燕，妒杀君家少妇才。
再题大雅堂七首·其四
作者：胡应麟
朝代：明

灵隐高僧卧佛庐，参军亦傍紫薇居。丹梯莫话卢敖杖，三百篇成奏玉除。
冬夜喻水部康山人过集斋中
作者：胡应麟
朝代：明

萍踪十载共相望，邂逅重开竹下觞。客子驱车还越峤，词臣飞舄到河阳。虹霓色动高天外，日月春生大海傍。会见桃花连四境，先携赋草过西堂。
冬日同喻水部赵观察赵徐章叶郭郑六孝廉赵唐童范四文学游灵洞山房十首 其十 之二
作者：胡应麟
朝代：明

雪浪盘空望渐低，清湘一幅似堪携。瀫纹细绾千丝润，练色平铺万杼齐。丹阙夜悬银是槛，绛宫晴捲玉为梯。重来莫障刘郎步，咫尺桃源记旧题。
冬日同喻水部赵观察赵徐章叶郭郑六孝廉赵唐童范四文学游灵洞山房十首 初扺碧霞宫集赵明府汝申别墅 其一 宫汝申新创祀碧霞元君有升仙岩礼斗台诸迹
作者：胡应麟
朝代：明
体裁：七言律诗

出郭青鞋不惮劳，草堂新筑万峰高。天容二子探奇入，地引群公发兴豪。蓬岛秋声犹鹤驭，武陵春色渐渔舠。东方自识前身是，少别元君又碧桃。
冬日同喻水部赵观察赵徐章叶郭郑六孝廉赵唐童范四文学游灵洞山房十首 初扺碧霞宫集赵明府汝申别墅 宫汝申新创祀碧霞元君有升仙岩礼斗台诸迹
作者：胡应麟
朝代：明

出郭青鞋不惮劳，草堂新筑万峰高。天容二子探奇入，地引群公发兴豪。蓬岛秋声犹鹤驭，武陵春色渐渔舠。东方自识前身是，少别元君又碧桃。归来散发卧青山，丈室峰头自闭关。大药欲成丹灶底，灵芽先涌白云间。餐来四皓鸿堪住，采罢三茅鹤并閒。一笑风尘吾渐老，会寻瑶草上仙班。石窦中开雪乳悬，迎人百折自蜿蜒。瑶池忽睹三山下，玉井平分二华前。素练生风摇大壑，白波吹雨涨平川。由来郢客才堪并，一借阳春洞口传。扪萝昏黑度崔嵬，万炬山腰石扇开。巨壑迥排丹峤出，飞桥横跨赤城来。桃舒锦障猿初下，草长金光鹿未回。莫斗谢家成绮句，朝携五色上蓬莱。回合千峰望未真，平开十亩坐嶙峋。双凫忽驻神明宰，一鹤曾閒侍从臣。阮籍啸歌聊玩世，尚平婚嫁故留人。山灵咫尺堪携手，白石长松对结邻。午夜松风袭锦袍，起看孤屿矗林皋。初疑片石飞灵鹫，忽似三峰驾巨鳌。仙掌扪时应拆汉，神鞭驱处欲惊涛。何当一棹西湖上，卧对寒云万尺高。踏尽青山兴未还，帝乡仍到白云间。琼楼特起三千界，绛阙遥封百二关。自拟探游穷地脉，谁论呼吸近天颜。亦知怡悦幽人事，持赠聊当茂宰閒。蹑屩褰裳列炬从，投身捷下最高峰。壶中地欲穷千尺，杖底天犹隔九重。跂足青泥扪虎兕，荡胸苍乳攫虬龙。梯仙是处吾家在，莫遣流泉世上逢。绝磴千盘下翠微，遥惊瀑色挂丹扉。淋漓恍堕鲛人窟，灿烂全窥织女机。天远玉绳浮帝座，地寒珠箔护仙衣。庐山谷畔寻常见，得似灵源洞底飞。雪浪盘空望渐低，清湘一幅似堪携。瀫纹细绾千丝润，练色平铺万杼齐。丹阙夜悬银是槛，绛宫晴捲玉为梯。重来莫障刘郎步，咫尺桃源记旧题。
冬日同喻水部赵观察赵徐章叶郭郑六孝廉赵唐童范四文学游灵洞山房十首 午过青芝馆小憩 其二 汝申丈墅中炼药之所
作者：胡应麟
朝代：明
体裁：七言律诗

归来散发卧青山，丈室峰头自闭关。大药欲成丹灶底，灵芽先涌白云间。餐来四皓鸿堪住，采罢三茅鹤并閒。一笑风尘吾渐老，会寻瑶草上仙班。
冬日同喻水部赵观察赵徐章叶郭郑六孝廉赵唐童范四文学游灵洞山房十首 同邦相集赵太史山庄作 其五 地故白云寺址四山围合中忽平敞清泉奇石为一方最太史公选胜得焉
作者：胡应麟
朝代：明
体裁：七言律诗

回合千峰望未真，平开十亩坐嶙峋。双凫忽驻神明宰，一鹤曾閒侍从臣。阮籍啸歌聊玩世，尚平婚嫁故留人。山灵咫尺堪携手，白石长松对结邻。
冬日同喻水部赵观察赵徐章叶郭郑六孝廉赵唐童范四文学游灵洞山房十首 夜投紫霞洞童范二文学携具小酌 其四 洞突出山腰高明宏敞羽流宅焉宋隐士于介翁以古诗有轻举乘紫霞之句故名即其诗所云洞门相对是吾家者也
作者：胡应麟
朝代：明
体裁：七言律诗

扪萝昏黑度崔嵬，万炬山腰石扇开。巨壑迥排丹峤出，飞桥横跨赤城来。桃舒锦障猿初下，草长金光鹿未回。莫斗谢家成绮句，朝携五色上蓬莱。
冬日同喻水部赵观察赵徐章叶郭郑六孝廉赵唐童范四文学游灵洞山房十首 山行观飞来石 其六 山堂之后巨石千尺峭立平地峰峦秀出势欲飞动灵隐之具体而微者
作者：胡应麟
朝代：明
体裁：七言律诗

午夜松风袭锦袍，起看孤屿矗林皋。初疑片石飞灵鹫，忽似三峰驾巨鳌。仙掌扪时应拆汉，神鞭驱处欲惊涛。何当一棹西湖上，卧对寒云万尺高。
冬日同喻水部赵观察赵徐章叶郭郑六孝廉赵唐童范四文学游灵洞山房十首 新洞或以飞龙名之余谓弗善与邦相谋更他名洞中最胜者苍壁陡立飞泉数十道回旋直下邦相击节目余曰水帘哉余因为更赋二首洞虽晚出故不谓不遇也 其九
作者：胡应麟
朝代：明
体裁：七言律诗

绝磴千盘下翠微，遥惊瀑色挂丹扉。淋漓恍堕鲛人窟，灿烂全窥织女机。天远玉绳浮帝座，地寒珠箔护仙衣。庐山谷畔寻常见，得似灵源洞底飞。
冬日同喻水部赵观察赵徐章叶郭郑六孝廉赵唐童范四文学游灵洞山房十首 登洞山绝顶至白云洞 其七 邑东南最高处云气出入其中岩壑宏朗径路窈窕游人至者往往忘返
作者：胡应麟
朝代：明
体裁：七言律诗

踏尽青山兴未还，帝乡仍到白云间。琼楼特起三千界，绛阙遥封百二关。自拟探游穷地脉，谁论呼吸近天颜。亦知怡悦幽人事，持赠聊当茂宰閒。
冬日同喻水部赵观察赵徐章叶郭郑六孝廉赵唐童范四文学游灵洞山房十首 自白云返由故道抵新洞 其八 久蔽榛莽近樵妇堕其中居氓踵入得之洞类白云而深窅峻绝游人鱼贯累累而下秉炬千盘始抵石室路中复断用梯乃得达平敞处
作者：胡应麟
朝代：明
体裁：七言律诗

蹑屩褰裳列炬从，投身捷下最高峰。壶中地欲穷千尺，杖底天犹隔九重。跂足青泥扪虎兕，荡胸苍乳攫虬龙。梯仙是处吾家在，莫遣流泉世上逢。
冬日同喻水部赵观察赵徐章叶郭郑六孝廉赵唐童范四文学游灵洞山房十首 薄暮游涌雪洞洞 其三 山之麓乳泉流漫蜿蜒如雪中甚奇邃炬尽辄返未有穷其穴者
作者：胡应麟
朝代：明
体裁：七言律诗

石窦中开雪乳悬，迎人百折自蜿蜒。瑶池忽睹三山下，玉井平分二华前。素练生风摇大壑，白波吹雨涨平川。由来郢客才堪并，一借阳春洞口传。
冬日黎员外招同思伯诸丈夜集不赴寄得云字
作者：胡应麟
朝代：明

一尊华馆动星文，客梦飘飘拟对君。玄草旧从金马识，青藜遥自石渠分。春生大漠飞燕雪，曲奏高天散楚云。零落梅花乡国远，风尘谁不念离群。
凉州词
作者：胡应麟
朝代：明

静夜流云拂画檐，微风不动水晶帘。红牙拍按瑶台上，古调初翻昔昔盐。
凌晨起梯鸟道抵玉岩寺望长安宫阙题
作者：胡应麟
朝代：明

清晨馔伊蒲，饱饭扪石壁。天风拍两袖，樵路尚昏黑。微月耿嵓际，残星堕山脊。明霞挂石梁，渐起赤城色。仰攀猿鸟巢，俯瞰麋鹿窟。山椒见台殿，经岁断人迹。危梯雾半隐，古砌雪长积。耸身上绝颠，河汉仅咫尺。震旦隘目睫，宇宙转呼吸。天门九重启，栋宇烂金碧。仙姝十万辈，一一似相识。胡为堕人世，甘此下方谪。劳生四十年，营营若虮虱。长谣归去来，香案玉皇侧。
凤凰台怀李白题
作者：胡应麟
朝代：明

百尺危梯上紫烟，层台十二凤游年。天浮楚蜀千樯下，地夹淮滁万井悬。睥睨白云高阙底，阑干红日大江前。谩誇黄鹤楼中句，今古长庚合并传。
出塞
作者：胡应麟
朝代：明

陇首雪花飘，征人出渭桥。长城屯万骑，大碛下双雕。闪月朱旗静，穿云画角遥。横行榆塞外，一战静氛妖。
出塞曲五首
作者：胡应麟
朝代：明

大猎渔阳罢，椎牛上谷营。酒阑飞骑去，夜夺受降城。日暮寒风起，长城雪夜飞。一军齐逐北，二鼓过金微。拔剑追强敌，黄尘际碧天。固原风雨黑，前队缚呼延。汉壁风烟静，霜天帐幕低。双雕何处落，大碛五原西。画角霜天下，辕门彻夜开。梅花飞不尽，月色满轮台。
出塞曲五首·其一
作者：胡应麟
朝代：明

大猎渔阳罢，椎牛上谷营。酒阑飞骑去，夜夺受降城。
出塞曲五首·其三
作者：胡应麟
朝代：明

拔剑追强敌，黄尘际碧天。固原风雨黑，前队缚呼延。
出塞曲五首·其二
作者：胡应麟
朝代：明

日暮寒风起，长城雪夜飞。一军齐逐北，二鼓过金微。
出塞曲五首·其五
作者：胡应麟
朝代：明

画角霜天下，辕门彻夜开。梅花飞不尽，月色满轮台。
出塞曲五首·其四
作者：胡应麟
朝代：明

汉壁风烟静，霜天帐幕低。双雕何处落，大碛五原西。
出塞曲十六首
作者：胡应麟
朝代：明

曾随飞将夺天山，横槊诗成顾盼间。万里玉门沙似雪，生还曾未鬓毛斑。书生骨相未封侯，暂逐荆卿卧酒楼。腰下鱼肠公莫舞，大荒曾挈郅支头。年少江东智略饶，长驱日本破天骄。不缘羽扇能挥敌，铜雀春深闭小乔。高宴从军乐事多，白登城上夜如何。数声清啸迎风发，十万前驱尽倒戈。受降城下战初回，无定河边画角哀。落日沙场秋色满，题诗人在赫连台。磨灭雄心仗翠钿，幽兰一曲暮云前。从知顾盼仙郎熟，不向人前误拂弦。幕拥青油夜漏迟，从军尔亦解观棋。不知淝水风行日，可似张玄授策时。骏马雕弧铁裲裆，何人不羡独孤郎。横戈夜度燉煌戍，直取凉州献未央。跃马阴山白日低，拂云堆上醉如泥。弯弓错拟旄头落，并坠双雕大碛西。八法纵横擅彩毫，何烦抛掷事龙韬。聊飞尺檄萧关外，已报单于雪夜逃。一笑能空塞北亭，寒光闪烁射青萍。歌残杕杜长城下，万仞燕然自勒铭。渔阳东望海云平，横笛偏吹骠骑营。绕夜落梅春不断，千山明月满龙城。青海城头月照沙，黑山何处问琵琶。长缨尽缚呼韩将，重取明妃入汉家。短小周郎五尺躯，侯门花色照长裾。莫言谈笑无奇策，百雉聊城祇片书。君卿唇古诧纷纷，笔札兼传谷子云。怪得五侯鲭满座，铁椎曾夺信陵军。拂袖行歌入帝都，灞陵亭上醉相呼。过从赖有任安在，使酒何劳挈灌夫。
出塞曲十六首·其一
作者：胡应麟
朝代：明

曾随飞将夺天山，横槊诗成顾盼间。万里玉门沙似雪，生还曾未鬓毛斑。
出塞曲十六首·其七
作者：胡应麟
朝代：明

幕拥青油夜漏迟，从军尔亦解观棋。不知淝水风行日，可似张玄授策时。
出塞曲十六首·其三
作者：胡应麟
朝代：明

年少江东智略饶，长驱日本破天骄。不缘羽扇能挥敌，铜雀春深闭小乔。
出塞曲十六首·其九
作者：胡应麟
朝代：明

跃马阴山白日低，拂云堆上醉如泥。弯弓错拟旄头落，并坠双雕大碛西。
出塞曲十六首·其二
作者：胡应麟
朝代：明

书生骨相未封侯，暂逐荆卿卧酒楼。腰下鱼肠公莫舞，大荒曾挈郅支头。
出塞曲十六首·其五
作者：胡应麟
朝代：明

受降城下战初回，无定河边画角哀。落日沙场秋色满，题诗人在赫连台。
出塞曲十六首·其八
作者：胡应麟
朝代：明

骏马雕弧铁裲裆，何人不羡独孤郎。横戈夜度燉煌戍，直取凉州献未央。
出塞曲十六首·其六
作者：胡应麟
朝代：明

磨灭雄心仗翠钿，幽兰一曲暮云前。从知顾盼仙郎熟，不向人前误拂弦。
出塞曲十六首·其十
作者：胡应麟
朝代：明

八法纵横擅彩毫，何烦抛掷事龙韬。聊飞尺檄萧关外，已报单于雪夜逃。
出塞曲十六首·其十一
作者：胡应麟
朝代：明

一笑能空塞北亭，寒光闪烁射青萍。歌残杕杜长城下，万仞燕然自勒铭。
出塞曲十六首·其十三
作者：胡应麟
朝代：明

青海城头月照沙，黑山何处问琵琶。长缨尽缚呼韩将，重取明妃入汉家。
出塞曲十六首·其十二
作者：胡应麟
朝代：明

渔阳东望海云平，横笛偏吹骠骑营。绕夜落梅春不断，千山明月满龙城。
出塞曲十六首·其十五
作者：胡应麟
朝代：明

君卿唇古诧纷纷，笔札兼传谷子云。怪得五侯鲭满座，铁椎曾夺信陵军。
出塞曲十六首·其十六
作者：胡应麟
朝代：明

拂袖行歌入帝都，灞陵亭上醉相呼。过从赖有任安在，使酒何劳挈灌夫。
出塞曲十六首·其十四
作者：胡应麟
朝代：明

短小周郎五尺躯，侯门花色照长裾。莫言谈笑无奇策，百雉聊城祇片书。
出塞曲十六首·其四
作者：胡应麟
朝代：明

高宴从军乐事多，白登城上夜如何。数声清啸迎风发，十万前驱尽倒戈。
出山投华严寺夜宿晨起游吕公洞曩同惟敬题名老衲炊黄梁作供忆邯郸枕上事怃然久之
作者：胡应麟
朝代：明

夜宿华严堂，晨探吕公洞。悬梯喷飞雪，流泉伏螮蝀。星流坠幽壑，俯视势若动。僧房云作关，禅宇石为栋。雷轰苍崖裂，雾压翠峦重。老衲炊黄梁，停午具清供。毋疑邯郸生，至人久无梦。
出郭望西山诸寺二首
作者：胡应麟
朝代：明

柳色带平湖，桃花拂钓舻。斜阳下南垞，一片辋川图。西山四百寺，寺寺金银台。莫言去天远，回首见蓬莱。
出郭望西山诸寺二首·其一
作者：胡应麟
朝代：明

柳色带平湖，桃花拂钓舻。斜阳下南垞，一片辋川图。
出郭望西山诸寺二首·其二
作者：胡应麟
朝代：明

西山四百寺，寺寺金银台。莫言去天远，回首见蓬莱。
刘宪副仲修
作者：胡应麟
朝代：明

十载青衫傍帝都，乡心遥夜忆莼鲈。林间赋客閒三径，天外归人问五湖。秋雨帆樯连白帝，碧云原庙锁苍梧。江城玉笛休回首，零落梅花客梦孤。
刘广文擢北司马诗送之
作者：胡应麟
朝代：明

汉殿移官入，燕台谒帝行。敦诗元郤縠，议礼旧荀卿。海国朝霞丽，江城霁雪明。题书频寄忆，翘首北鸿征。
刘生
作者：胡应麟
朝代：明

刘生何慷慨，任侠冠东平。五侯前箸借，千乘下阶迎。季布匿来久，陶朱名已成。谁言一剧孟，能重亚夫营。
刘观察仲修席上言别
作者：胡应麟
朝代：明

抗手河梁思不穷，高天遥望楚王宫。吹箫几夜骑黄鹤，解剑经时断白虹。潞水霜华犹拂坐，湘潭云叶已浮空。风尘别后频相忆，锦字千行坠北鸿。
初入葛湖同王仲升章茂德陈惟敬夜集盛明元思达思弘思齐思登思逊六昆仲社中赋赠
作者：胡应麟
朝代：明

垆头十日又高阳，年少群趋作赋场。人比竹溪非异姓，客方莲社是同乡。论心海岱千秋合，握手乾坤万事忘。贪把深杯华月下，不知零露坠衣裳。
初入都与惟寅话旧白雪斋作
作者：胡应麟
朝代：明

聚散升沈二十年，一尊携手暮云悬。观鱼尚忆濠梁下，市骏重逢碣石前。意气乾坤谁并许，头颅霜雪竞相怜。从知奕叶麒麟贵，彩笔何人载世传。
初抵都下冯咸父以诗草见贻赋此奉赠
作者：胡应麟
朝代：明

纷纷才子竞谈天，入洛何人最少年。赋就三都吾欲老，吟成七步世争传。呼卢雪照咸阳市，握麈虹飞碣石筵。寂寞焦桐弦绝久，为君重拭汉宫前。
初至昙阳观访长公作二首
作者：胡应麟
朝代：明

龙篆荧煌列太清，凤箫时落步虚声。千灵剑佩朝拘翼，七圣辎軿候广成。王母宴时香雾合，上元归处片霞明。骑羊莫问关前客，石室初平是姓名。绛宇琼楼压巨鳌，扶桑晴翠落飞涛。攀云顿觉蓬壶近，望日犹惊泰岱高。面貌诸天曾省识，风神八极共游遨。含毫小毕千年事，长侍方平醉玉桃。
初至昙阳观访长公作二首·其一
作者：胡应麟
朝代：明

龙篆荧煌列太清，凤箫时落步虚声。千灵剑佩朝拘翼，七圣辎軿候广成。王母宴时香雾合，上元归处片霞明。骑羊莫问关前客，石室初平是姓名。
初至昙阳观访长公作二首·其二
作者：胡应麟
朝代：明

绛宇琼楼压巨鳌，扶桑晴翠落飞涛。攀云顿觉蓬壶近，望日犹惊泰岱高。面貌诸天曾省识，风神八极共游遨。含毫小毕千年事，长侍方平醉玉桃。
初至都下康裕卿李惟寅胡文父何仁仲朱汝修过访
作者：胡应麟
朝代：明

翩翩裘马又长安，握手风期尚未阑。白雪旧知心赏在，青山犹作梦魂看。燕台日落星应聚，函谷云生气自寒。却笑五年江海上，飞鸿何处不凭阑。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其一 春瀫草堂
作者：胡应麟
朝代：明

幽居武陵源，背城止十里。汎汎桃花舟，春江瀫纹起。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其七 兰薄
作者：胡应麟
朝代：明

采采幽兰花，清香畏零落。何处佳人来，含情坐林薄。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其三 瀼西
作者：胡应麟
朝代：明

爱此春风吹，持竿坐溪畔。粼粼瀼西水，浮萍聚复散。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其三十 雪岑
作者：胡应麟
朝代：明

清晨策蹇驴，正见梅花发。独往灞陵桥，千峰乱飞雪。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其九 柳庄
作者：胡应麟
朝代：明

今朝好风日，策马东郊行。双柑挈斗酒，往听黄鹂声。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二 谷口
作者：胡应麟
朝代：明

缘堤十数家，萝蔓相萦带。亭午闻鸡声，翛然白云外。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十 樵坞
作者：胡应麟
朝代：明

曳杖随寒山，遥遥不忍别。欲趁斜阳归，亭皋遍黄叶。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十一 丛桂山房
作者：胡应麟
朝代：明

扳援桂树枝，秋色俄已半。为报山中人，花开正如霰。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十七 药房
作者：胡应麟
朝代：明

手持长生瓢，随意坐林薄。凉风吹古藤，时复数花落。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十三 芙蓉汊
作者：胡应麟
朝代：明

何方问奇客，扁舟载尊俎。欲采芙蓉花，悠然向南浦。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十九 梅屿
作者：胡应麟
朝代：明

素手何亭亭，新妆俨明玉。谁怜绝代姿，岁暮倚空谷。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十二 鹭查
作者：胡应麟
朝代：明

连山带返景，依约澄潭上。白鹭时惊飞，衔鱼入深巷。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十五 明霞洞
作者：胡应麟
朝代：明

尺素随桃花，传情报仙媛。为扫石床霞，殷勤待刘阮。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十八 柴桑里
作者：胡应麟
朝代：明

凌晨出东篱，采菊动盈手。悠然南山色，落我杯中酒。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十六 苾刍园
作者：胡应麟
朝代：明

闭户动经旬，长斋度晨夕。不知园中草，苍翠已盈尺。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其二十四 潇湘岛
作者：胡应麟
朝代：明

偶作潇湘游，置此江中屿。万绿围轩窗，九疑何处是。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其五 三径
作者：胡应麟
朝代：明

青山在南邻，绿水在北牖。为问柴桑翁，径中复何有。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其八 谈玄室
作者：胡应麟
朝代：明

玄亭落花遍，兀兀把壶酒。山童懒应门，失我同心友。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其六 华严精舍
作者：胡应麟
朝代：明

焚香延衲僧，偏袒坐林薄。相对谈华严，西岩夕阳落。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十 薝卜斋
作者：胡应麟
朝代：明

偶结清净缘，幽斋种薝卜。凄迷月色下，馨香不忍触。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十一 芝坪
作者：胡应麟
朝代：明

深林斸黄精，冉冉白日暮。千岩与万壑，不记来时路。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十七 乌石冈
作者：胡应麟
朝代：明

信步不知远，蒙茸入深树。悠然乱石中，忽与樵人遇。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十三 北窗
作者：胡应麟
朝代：明

赤脚仍蓬头，焚香坐长夏。何处来清风，泠然北窗下。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十九 废寺
作者：胡应麟
朝代：明

一榻悬空林，寒蝉满窗户。但记入山年，不知出山路。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十二 啸阁
作者：胡应麟
朝代：明

静夜无人声，微风动梧叶。散发踞胡床，忽上南楼月。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十五 梧阴馆
作者：胡应麟
朝代：明

夜凉起南轩，梧风时澹荡。疏雨滴阶除，复溅池荷上。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十八 寒林
作者：胡应麟
朝代：明

深林四无人，秋意满长薄。日暮牛羊归，寒烟出篱落。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十六 萝月轩
作者：胡应麟
朝代：明

横琴当绿萝，万籁夜俱寂。凉月何纷纷，飞萤暗中入。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其十四 沧浪亭
作者：胡应麟
朝代：明

言从刘伯伦，荷锸载壶酒。一醉眠沧浪，蝉声在高柳。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉 其四 瀼东
作者：胡应麟
朝代：明

桂楫横沙棠，沿泗殊未已。落日漾中流，莲歌四面起。
别业瀫溪之南平湖远岫幽谷长林登顿沿泗颇擅独往之趣暇日效右丞辋川体为五言绝三十章并拉诸同好作焉·春瀫草堂
作者：胡应麟
朝代：明

幽居武陵源，背城止十里。汎汎桃花舟，春江瀫纹起。缘堤十数家，萝蔓相萦带。亭午闻鸡声，翛然白云外。爱此春风吹，持竿坐溪畔。粼粼瀼西水，浮萍聚复散。桂楫横沙棠，沿泗殊未已。落日漾中流，莲歌四面起。青山在南邻，绿水在北牖。为问柴桑翁，径中复何有。焚香延衲僧，偏袒坐林薄。相对谈华严，西岩夕阳落。采采幽兰花，清香畏零落。何处佳人来，含情坐林薄。玄亭落花遍，兀兀把壶酒。山童懒应门，失我同心友。今朝好风日，策马东郊行。双柑挈斗酒，往听黄鹂声。偶结清净缘，幽斋种薝卜。凄迷月色下，馨香不忍触。深林斸黄精，冉冉白日暮。千岩与万壑，不记来时路。静夜无人声，微风动梧叶。散发踞胡床，忽上南楼月。赤脚仍蓬头，焚香坐长夏。何处来清风，泠然北窗下。言从刘伯伦，荷锸载壶酒。一醉眠沧浪，蝉声在高柳。夜凉起南轩，梧风时澹荡。疏雨滴阶除，复溅池荷上。横琴当绿萝，万籁夜俱寂。凉月何纷纷，飞萤暗中入。信步不知远，蒙茸入深树。悠然乱石中，忽与樵人遇。深林四无人，秋意满长薄。日暮牛羊归，寒烟出篱落。一榻悬空林，寒蝉满窗户。但记入山年，不知出山路。曳杖随寒山，遥遥不忍别。欲趁斜阳归，亭皋遍黄叶。扳援桂树枝，秋色俄已半。为报山中人，花开正如霰。连山带返景，依约澄潭上。白鹭时惊飞，衔鱼入深巷。何方问奇客，扁舟载尊俎。欲采芙蓉花，悠然向南浦。偶作潇湘游，置此江中屿。万绿围轩窗，九疑何处是。尺素随桃花，传情报仙媛。为扫石床霞，殷勤待刘阮。闭户动经旬，长斋度晨夕。不知园中草，苍翠已盈尺。手持长生瓢，随意坐林薄。凉风吹古藤，时复数花落。凌晨出东篱，采菊动盈手。悠然南山色，落我杯中酒。素手何亭亭，新妆俨明玉。谁怜绝代姿，岁暮倚空谷。清晨策蹇驴，正见梅花发。独往灞陵桥，千峰乱飞雪。
别刘仲清
作者：胡应麟
朝代：明

卢龙寒色暮萧萧，指点黄金半寂寥。廿载声华传岳牧，宿生缘业在渔樵。尘埃击筑千山动，宇宙藏书一壑遥。无限渭城杯酒思，行人车马出河桥。
别司马汪公八首
作者：胡应麟
朝代：明

有鸟巢天都，自名为凤凰。文章被六翮，五色河辉煌。饮啄梧桐枝，矫翼临朝阳。一鸣举世惊，清音杂琳琅。云是王者瑞，千仞方高翔。高翔欲何为，浮云渺天末。言欲揽德辉，翩翩下阊阖。东海有鹓雏，孤鸣蔽林樾。羽翼苦未长，天路迥难涉。延颈望霄汉，邈若秦与越。丈夫重意气，焉论越与秦。千里行相求，冈陵若云屯。轻舟涉广汉，夹岸垂芳荪。巨石何崔嵬，日夜飞流奔。天都在咫尺，举头见龙门。龙门造中天，片刺亦何有。清风惠然来，长揖把余手。肝胆俨欲披，丰庖出旨酒。广乐罗前庭，钧天在户牖。一别已九春，相顾惊老丑。老丑讵足嗟，百年迅飞霞。念彼弇山堂，缅邈天一涯。佳人逝安适，相望徒蒹葭。怅焉念长别，中肠结如麻。今我不为乐，日月忽已遐。行乐当及时，百岁难为期。铅华若流水，日夜东南驰。夜长日苦短，秉烛游芳池。明月出西园，众星何陆离。顾视两天孙，冉冉云中嬉。嬉游亦何常，高谈蔚霞烂。丝竹罗前庭，新声一何艳。娥娥红粉妆，妖姬列如粲。登彼幔亭峰，酣饮日方晏。诘朝泛浮槎，遥遥上河汉。河汉杳无极，仙槎逝难留。明发还旧疆，何以写我愁。依依丈人行，倾盖为九州。天都望威凤，八翼凌空游。誓将振弱羽，岁岁行相求。
别司马汪公八首·其一
作者：胡应麟
朝代：明

有鸟巢天都，自名为凤凰。文章被六翮，五色河辉煌。饮啄梧桐枝，矫翼临朝阳。一鸣举世惊，清音杂琳琅。云是王者瑞，千仞方高翔。
别司马汪公八首·其七
作者：胡应麟
朝代：明

嬉游亦何常，高谈蔚霞烂。丝竹罗前庭，新声一何艳。娥娥红粉妆，妖姬列如粲。登彼幔亭峰，酣饮日方晏。诘朝泛浮槎，遥遥上河汉。
别司马汪公八首·其三
作者：胡应麟
朝代：明

丈夫重意气，焉论越与秦。千里行相求，冈陵若云屯。轻舟涉广汉，夹岸垂芳荪。巨石何崔嵬，日夜飞流奔。天都在咫尺，举头见龙门。
别司马汪公八首·其二
作者：胡应麟
朝代：明

高翔欲何为，浮云渺天末。言欲揽德辉，翩翩下阊阖。东海有鹓雏，孤鸣蔽林樾。羽翼苦未长，天路迥难涉。延颈望霄汉，邈若秦与越。
别司马汪公八首·其五
作者：胡应麟
朝代：明

老丑讵足嗟，百年迅飞霞。念彼弇山堂，缅邈天一涯。佳人逝安适，相望徒蒹葭。怅焉念长别，中肠结如麻。今我不为乐，日月忽已遐。
别司马汪公八首·其八
作者：胡应麟
朝代：明

河汉杳无极，仙槎逝难留。明发还旧疆，何以写我愁。依依丈人行，倾盖为九州。天都望威凤，八翼凌空游。誓将振弱羽，岁岁行相求。
别司马汪公八首·其六
作者：胡应麟
朝代：明

行乐当及时，百岁难为期。铅华若流水，日夜东南驰。夜长日苦短，秉烛游芳池。明月出西园，众星何陆离。顾视两天孙，冉冉云中嬉。
别司马汪公八首·其四
作者：胡应麟
朝代：明

龙门造中天，片刺亦何有。清风惠然来，长揖把余手。肝胆俨欲披，丰庖出旨酒。广乐罗前庭，钧天在户牖。一别已九春，相顾惊老丑。
别惟寅入燕四绝
作者：胡应麟
朝代：明

星散交游二十年，两人相对白门前。西风无赖长干柳，吹送千条上别筵。白鹭洲前白浪高，飞帆晨发广陵涛。浮云万里燕台上，击筑何人伴彩毫。十载酬知泪未忘，携来烂漫洒河梁。愁人最是秦淮曲，月落霜飞上去航。片席遥分大海流，宝刀持赠若为酬。黄金台馆三千尺，截取长虹寄石头。
别惟寅入燕四绝·其一
作者：胡应麟
朝代：明

星散交游二十年，两人相对白门前。西风无赖长干柳，吹送千条上别筵。
别惟寅入燕四绝·其三
作者：胡应麟
朝代：明

十载酬知泪未忘，携来烂漫洒河梁。愁人最是秦淮曲，月落霜飞上去航。
别惟寅入燕四绝·其二
作者：胡应麟
朝代：明

白鹭洲前白浪高，飞帆晨发广陵涛。浮云万里燕台上，击筑何人伴彩毫。
别惟寅入燕四绝·其四
作者：胡应麟
朝代：明

片席遥分大海流，宝刀持赠若为酬。黄金台馆三千尺，截取长虹寄石头。
别房仲洎囧伯逸季
作者：胡应麟
朝代：明

尊酒淋漓醉复歌，紫箫红烛夜如何。犹嫌十日平原少，未信千秋碣石多。狼藉杯盘沾重露，纵横舟楫漾明河。惟应伯季吴阊远，怅绝河桥一旆过。
别明元思齐六昆季时余将卜筑葛陂之上诗以订盟二首
作者：胡应麟
朝代：明

短发江湖抱太玄，归携群从兴飘然。当年溪上闻诸逸，此日林中聚七贤。卜宅旧寻阳羡口，移家新赴陆浑前。他时倘遂桑榆筴，一笑玄真卧钓船。十口经年系短航，何如一曲借沧浪。天空稳卧扬雄阁，地僻粗营杜甫堂。西塞凫鹥迎啸咏，北山猿鹤伴行藏。不缘二仲翩翩甚，投老那依玉树行。
别明元思齐六昆季时余将卜筑葛陂之上诗以订盟二首·其一
作者：胡应麟
朝代：明

短发江湖抱太玄，归携群从兴飘然。当年溪上闻诸逸，此日林中聚七贤。卜宅旧寻阳羡口，移家新赴陆浑前。他时倘遂桑榆筴，一笑玄真卧钓船。
别明元思齐六昆季时余将卜筑葛陂之上诗以订盟二首·其二
作者：胡应麟
朝代：明

十口经年系短航，何如一曲借沧浪。天空稳卧扬雄阁，地僻粗营杜甫堂。西塞凫鹥迎啸咏，北山猿鹤伴行藏。不缘二仲翩翩甚，投老那依玉树行。
别朱汝修祝鸣皋
作者：胡应麟
朝代：明

一蓑重问旧渔矶，回首桐君赋式微。客路千山明月老，睹闱万里白云飞。幽燕姓氏穷先辈，吴越行藏旧少微。莫怪荆高携送远，春明门外和人稀。
别李太保惟寅
作者：胡应麟
朝代：明

一骑西风问故山，淮南丛桂正堪攀。华筵首列三千坐，大厦长依十万间。出塞功成辽海戍，携家秋尽洞庭湾。高牙突兀云霄上，清梦频飞玉笋班。
别李季宣
作者：胡应麟
朝代：明

万里澄江片月虚，故人相望转踟蹰。寒星欲堕张华剑，远道仍驱孟博车。独夜鱼龙京口梦，高秋鸿雁广陵书。花时好订吴天约，题遍楼台四百馀。
别殷无美
作者：胡应麟
朝代：明

桃花红照白纶巾，去住阳关各惨神。杜宇竞催题赋客，伯劳如送和歌人。何惭骏骨还青海，独探骊珠上紫宸。四十成名君岂暮，九重开阁在平津。
别汪仲淹二首
作者：胡应麟
朝代：明

噭噭云间雁，飞鸣各有适。翩翩水中凫，中道乖羽翼。我当还故栖，子病卧蓬室。明发从此辞，遥遥望乡国。东顾临大江，波涛无终极。大江岂不遐，一苇朝可航。我友一为别，倏若逾三霜。踟蹰念子病，送我濠之梁。迟迟白日暮，车马为徬徨。人命匪金石，暌离热中肠。长当保玉体，百岁遥相望。
别汪仲淹二首
作者：胡应麟
朝代：明

痛饮狂歌夜不休，华堂风雨促离愁。相思何处偏惆怅，三月桃花病倚楼。篮笋扶携出钓矶，河梁别泪乱吹衣。不堪重执汪伦手，潭水桃花扑面飞。
别汪仲淹二首·其一
作者：胡应麟
朝代：明

噭噭云间雁，飞鸣各有适。翩翩水中凫，中道乖羽翼。我当还故栖，子病卧蓬室。明发从此辞，遥遥望乡国。东顾临大江，波涛无终极。
别汪仲淹二首·其一
作者：胡应麟
朝代：明

痛饮狂歌夜不休，华堂风雨促离愁。相思何处偏惆怅，三月桃花病倚楼。
别汪仲淹二首·其二
作者：胡应麟
朝代：明

大江岂不遐，一苇朝可航。我友一为别，倏若逾三霜。踟蹰念子病，送我濠之梁。迟迟白日暮，车马为徬徨。人命匪金石，暌离热中肠。长当保玉体，百岁遥相望。
别汪仲淹二首·其二
作者：胡应麟
朝代：明

篮笋扶携出钓矶，河梁别泪乱吹衣。不堪重执汪伦手，潭水桃花扑面飞。
别汪士能二首
作者：胡应麟
朝代：明

野店相逢匹马黄，画楼红烛照霓裳。虬髯自是前生貌，莫向扶馀作国王。绿酒银灯露未晞，红妆深夜舞明妃。无论车笠他年事，已共咸阳作布衣。
别汪士能二首·其一
作者：胡应麟
朝代：明

野店相逢匹马黄，画楼红烛照霓裳。虬髯自是前生貌，莫向扶馀作国王。
别汪士能二首·其二
作者：胡应麟
朝代：明

绿酒银灯露未晞，红妆深夜舞明妃。无论车笠他年事，已共咸阳作布衣。
别沈司空纯父二首
作者：胡应麟
朝代：明

津亭黄叶正纷纷，不断秋声马上闻。客子衣装鸿雁队，元戎旗帜鹳鹅军。携归海峤犹春雪，望入河梁几暮云。万里孤舟三刹畔，不堪重泊过宵分。何限飞霜易水头，木兰舟楫暂夷犹。四愁是处羁平子，八咏当年擅隐侯。羽扇论兵朝北塞，胡床携客夜南楼。谁言片月关山远，夜夜双龙合斗牛。
别沈司空纯父二首·其一
作者：胡应麟
朝代：明

津亭黄叶正纷纷，不断秋声马上闻。客子衣装鸿雁队，元戎旗帜鹳鹅军。携归海峤犹春雪，望入河梁几暮云。万里孤舟三刹畔，不堪重泊过宵分。
别沈司空纯父二首·其二
作者：胡应麟
朝代：明

何限飞霜易水头，木兰舟楫暂夷犹。四愁是处羁平子，八咏当年擅隐侯。羽扇论兵朝北塞，胡床携客夜南楼。谁言片月关山远，夜夜双龙合斗牛。
别王文学行父并所知薛生
作者：胡应麟
朝代：明

长啸都门话草莱，骊驹犹傍夕阳裁。新诗绝代王摩诘，妙舞倾城薛夜来。尺璧故应还楚峤，双珠何日问秦台。纱窗绣幕论心地，飞梦时能到绿苔。
别祝鸣皋
作者：胡应麟
朝代：明

砍地哀歌气尚雄，十年词赋与君同。琴声一奏风尘下，剑色双悬宇宙中。已信君平堪市隐，何来阮籍尚途穷。心期不道天南北，对握骊珠望彩虹。
别章敏学
作者：胡应麟
朝代：明

青丝绾朱榼，追送潞河浔。寂寞穷途泪，支离故国心。晨炊投古戍，晚宿寄荒林。何限浮云色，双龙入梦深。
别章陈二进士
作者：胡应麟
朝代：明

龙楼春色暂徜徉，满袖桃花越客装。望里黄金高碣石，行边白璧照咸阳。云沙西北双芒屩，象纬东南一草堂。君自乘车吾戴笠，暮天长揖下河梁。
别苏别驾南归四首
作者：胡应麟
朝代：明

邂逅相逢兴独豪，平原十日醉葡萄。风前忽奏阳关曲，别泪千行堕宝刀。红粉清源十万妆，亭亭高髻绿罗裳。那能不滞狂夫兴，满目飞云是太行。桃花新水木兰桡，挥手离人出画桥。何处相思偏入梦，嶓江飞雪越江潮。才大君犹困执鞭，书成余亦倦游年。惟应匣底湛卢色，夜夜双飞北斗前。
别苏别驾南归四首·其一
作者：胡应麟
朝代：明

邂逅相逢兴独豪，平原十日醉葡萄。风前忽奏阳关曲，别泪千行堕宝刀。
别苏别驾南归四首·其三
作者：胡应麟
朝代：明

桃花新水木兰桡，挥手离人出画桥。何处相思偏入梦，嶓江飞雪越江潮。
别苏别驾南归四首·其二
作者：胡应麟
朝代：明

红粉清源十万妆，亭亭高髻绿罗裳。那能不滞狂夫兴，满目飞云是太行。
别苏别驾南归四首·其四
作者：胡应麟
朝代：明

才大君犹困执鞭，书成余亦倦游年。惟应匣底湛卢色，夜夜双飞北斗前。
别苏观察君禹作
作者：胡应麟
朝代：明

曲槛回廊玉署开，高云斜日共徘徊。纵横大笔生徒候，惨淡长裾客子来。狂拟持竿眠汉阙，老堪携策傍秦台。飞查暂乞银河去，拾取支机万颗回。
别赵张两生还越张以气侠闻青楼赵雅歌吴阊称最浃日同饮舟中甚乐也
作者：胡应麟
朝代：明

白舫青莲任意游，好天良月大堤头。金衣骤掷张公子，玉笛频吹赵倚楼。奏罢阳春无和客，酣来河朔尽名流。那堪后夜骊驹起，千叶吴阊竞送愁。
别郭太史美命
作者：胡应麟
朝代：明

午夜西风兴式微，并门黄叶背人飞。孤云万里还丹壑，列宿中天觐紫微。异代汉庭谈结袜，他年周鼎佐垂衣。莫愁楚越音书断，何限阳春落海圻。
前溪歌
作者：胡应麟
朝代：明

春蚕挂门口，抱丝向床前。镜昏不见面，施朱红可怜。
剑
作者：胡应麟
朝代：明

鹿卢秘空匣，十载无精光。昨夜飞空去，龙吟大海傍。
剑侠行
作者：胡应麟
朝代：明

少年学剑术，飞身游泬寥。鹿卢云气拥，龙匣电光摇。醉呵鲁句践，怒骂霍嫖姚。夜来风雪猛，拂袖灞陵桥。
剑客行
作者：胡应麟
朝代：明

双丸耳畔雪花明，九陌长安任意行。片语楼中无处觅，夜飞龙蹻入青城。
剑泉
作者：胡应麟
朝代：明

当年欧冶铸，莲锷夜生花。赤电飞延浦，青虹照若耶。风期弦上得，意气筑傍赊。会挈楼兰首，铭功瀚海涯。
北院词八首
作者：胡应麟
朝代：明

紫燕双飞拂画梁，雕甍百尺隐垂杨。东华门外诸年少，携手先过白玉堂。西第千门簇五侯，御沟春水逐人流。罘罳烂漫黄金色，遥指梳妆近妾楼。金水桥边一百家，家家帘幕护桃花。青衣日暮浓妆出，指点萧郎白鼻騧。珠帘不动控银钩，内苑春光入画楼。深夜月明弦管沸，露桃花下合梁州。双双罗袜斗凌波，两两沙棠泛玉河。日暮大堤流水急，回桡齐唱采莲歌。别开金屋倚岧峣，白玉河边第二桥。夹岸紫骝三十骑，花时齐过董娇娆。绮陌东头接上阳，娉婷年少舞霓裳。怪来香阁时常闭，尽日浓妆对海棠。灵济宫前翠幕悬，平康门巷百花连。西园公子携宾过，十六青娥舞玳筵。
北院词八首·其一
作者：胡应麟
朝代：明

紫燕双飞拂画梁，雕甍百尺隐垂杨。东华门外诸年少，携手先过白玉堂。
北院词八首·其七
作者：胡应麟
朝代：明

绮陌东头接上阳，娉婷年少舞霓裳。怪来香阁时常闭，尽日浓妆对海棠。
北院词八首·其三
作者：胡应麟
朝代：明

金水桥边一百家，家家帘幕护桃花。青衣日暮浓妆出，指点萧郎白鼻騧。
北院词八首·其二
作者：胡应麟
朝代：明

西第千门簇五侯，御沟春水逐人流。罘罳烂漫黄金色，遥指梳妆近妾楼。
北院词八首·其五
作者：胡应麟
朝代：明

双双罗袜斗凌波，两两沙棠泛玉河。日暮大堤流水急，回桡齐唱采莲歌。
北院词八首·其八
作者：胡应麟
朝代：明

灵济宫前翠幕悬，平康门巷百花连。西园公子携宾过，十六青娥舞玳筵。
北院词八首·其六
作者：胡应麟
朝代：明

别开金屋倚岧峣，白玉河边第二桥。夹岸紫骝三十骑，花时齐过董娇娆。
北院词八首·其四
作者：胡应麟
朝代：明

珠帘不动控银钩，内苑春光入画楼。深夜月明弦管沸，露桃花下合梁州。
区太史用孺招同屠田叔胡孟韬曾人倩崔子玉谢天章高正甫张孟奇夜集得霞字
作者：胡应麟
朝代：明

青荧藜火隔窗纱，咫尺瀛州路未遐。执戟共誇中秘馆，飞觞频入近臣家。毫端丽赋燕台雪，座上雄谈碣石霞。不道罗浮天万里，玉堂清夜看梅花。
区太史用孺过访小饮
作者：胡应麟
朝代：明

浊酒翻歌意气长，金门环佩暂徜徉。词臣煖借青绫被，倦客寒消白苧裳。赋雪何人还郢里，谈天吾辈尚华阳。相看伏枥同盟在，未遣雄心阨太行。
区用孺以端研见贻索余一诗为报
作者：胡应麟
朝代：明

邂逅罗浮客，论心卫水傍。红丝劳把赠，青玉烂生光。偃月窥芸案，涵星动草堂。输他阿环丽，捧立在昭阳。
医张生世业疡余病卧半载生以针砭起之持卷索诗为赋
作者：胡应麟
朝代：明

病里过从问独醒，何来年少解忘形。三彭递守庚申箓，五运重蒐甲乙经。碧洞骑羊原有术，青城化鹤岂无灵。相逢拚作平原醉，何限名山入座青。
十三日再同王仲升陈实卿章茂德王仲济盛明元六昆季宴集祝华父唐污父适至分韵得前字即席赋
作者：胡应麟
朝代：明

鼓瑟吹笙玳瑁筵，狂歌醉舞兴飘然。疏星竞向寒更出，明月偏宜后夜圆。气色荧煌双剑底，心期迢递一灯前。经旬漫诧平原约，千日中山任晏眠。
十九日为大士诞辰司马公施像庵中适余为友人邀游别墅奉寄四章
作者：胡应麟
朝代：明

方丈庄严辟草莱，天龙八部俨徘徊。函关是日真人过，竺国当年大士来。千室笙铙临宝地，十方璎珞施瑶台。骑羊莫笑初平拙，恍忽前身是善财。苍茫云气百花潭，总为灵光下郁蓝。般若向来传自在，圆通浑欲问瞿昙。须弥界似移金竺，兜率天疑近太函。漫向弥陀论法嗣，只今龙象在江南。阎浮提界暂徜徉，海上曾闻一苇航。绀殿乍传金粟影，红楼初放白毫光。慈云迥结三天外，慧日高悬八水傍。千亿化身何日遇，漫将词笔问空王。玉树金襕百宝陈，低眉睊目坐阳春。暂来东土依檀越，谁道西方得美人。净妙总因圆觉相，庄严元是法华身。君看一传琅琊后，大觉从教万古论。
十九日为大士诞辰司马公施像庵中适余为友人邀游别墅奉寄四章·其一
作者：胡应麟
朝代：明

方丈庄严辟草莱，天龙八部俨徘徊。函关是日真人过，竺国当年大士来。千室笙铙临宝地，十方璎珞施瑶台。骑羊莫笑初平拙，恍忽前身是善财。
十九日为大士诞辰司马公施像庵中适余为友人邀游别墅奉寄四章·其三
作者：胡应麟
朝代：明

阎浮提界暂徜徉，海上曾闻一苇航。绀殿乍传金粟影，红楼初放白毫光。慈云迥结三天外，慧日高悬八水傍。千亿化身何日遇，漫将词笔问空王。
十九日为大士诞辰司马公施像庵中适余为友人邀游别墅奉寄四章·其二
作者：胡应麟
朝代：明

苍茫云气百花潭，总为灵光下郁蓝。般若向来传自在，圆通浑欲问瞿昙。须弥界似移金竺，兜率天疑近太函。漫向弥陀论法嗣，只今龙象在江南。
十九日为大士诞辰司马公施像庵中适余为友人邀游别墅奉寄四章·其四
作者：胡应麟
朝代：明

玉树金襕百宝陈，低眉睊目坐阳春。暂来东土依檀越，谁道西方得美人。净妙总因圆觉相，庄严元是法华身。君看一传琅琊后，大觉从教万古论。
十五卢家女
作者：胡应麟
朝代：明

十五卢家女，盈盈胜莫愁。冰心持跳脱，玉腕拨箜篌。拾翠游川上，流黄寄陇头。生憎双语燕，比翼在青楼。
十五夜对月独酌有怀燕中诸君
作者：胡应麟
朝代：明

佳期三五临，遥望挂圆璧。皓魄扬清辉，亭亭堕檐隙。揽衣步前庭，感此长叹息。忆昔京华游，文儒盛东壁。中宵蓟门燕，五夜甘泉集。苍龙玉绳挂，露掌金波溢。惜哉道路分，佳人遂南北。寤寐安可凭，瑶华讵能即。欲从万里天，持赠婵娟色。愿言逐飞鸿，随风起双翮。
十六夜喻别驾邀同汪公重集俞园得池字
作者：胡应麟
朝代：明

满坐青山照习池，上公携客共含卮。中天月色重圆夜，大海潮痕乍落时。杖掷广寒银阙近，杯倾河汉玉轮迟。当筵触目俱名胜，烂醉高阳白接䍦。
十六夜雨不绝同唐祝两生集明元齐头秉烛剧谭四鼓乃罢
作者：胡应麟
朝代：明

骤雨凄风断续闻，西堂烧烛话偏勤。空劳神女飞三峡，不见嫦娥驾五云。叶落仙蓂秋缥缈，花残丛桂夜絪缊。朝来一舸乘流去，尽撷芙蓉越水濆。
千秋阁四首为司马汪公赋阁在千秋里中
作者：胡应麟
朝代：明

伟阁嵯峨北斗前，千秋谁擅笔如椽。窗中玄草云霞入，座上青藜日月悬。中令才华惭绿野，右丞名理让蓝田。惟应太史书成日，突兀龙门四海传。缥缈飞楼大谷傍，雕题遥接海云长。中原雪色高黄阜，太乙星精下紫阳。五柳庄前蓬作户，百花潭上草为堂。却思香案紬书日，十二楼头侍玉皇。紫气青都属望来，荧皇飞搆入崔嵬。玄龟左右图书出，翠鹫东西法象回。草就滕王千客避，藜然天禄万灵陪。莫誇名姓麒麟上，别擅乾坤在草莱。湖海飘然一敝裘，纵横豪气未全酬。闲凭司马千秋阁，绝胜元龙百尺楼。座里风云回客傲，壶中天地纵神游。宁知文举双眸白，大有忘年在黑头。
千秋阁四首为司马汪公赋阁在千秋里中·其一
作者：胡应麟
朝代：明

伟阁嵯峨北斗前，千秋谁擅笔如椽。窗中玄草云霞入，座上青藜日月悬。中令才华惭绿野，右丞名理让蓝田。惟应太史书成日，突兀龙门四海传。
千秋阁四首为司马汪公赋阁在千秋里中·其三
作者：胡应麟
朝代：明

紫气青都属望来，荧皇飞搆入崔嵬。玄龟左右图书出，翠鹫东西法象回。草就滕王千客避，藜然天禄万灵陪。莫誇名姓麒麟上，别擅乾坤在草莱。
千秋阁四首为司马汪公赋阁在千秋里中·其二
作者：胡应麟
朝代：明

缥缈飞楼大谷傍，雕题遥接海云长。中原雪色高黄阜，太乙星精下紫阳。五柳庄前蓬作户，百花潭上草为堂。却思香案紬书日，十二楼头侍玉皇。
千秋阁四首为司马汪公赋阁在千秋里中·其四
作者：胡应麟
朝代：明

湖海飘然一敝裘，纵横豪气未全酬。闲凭司马千秋阁，绝胜元龙百尺楼。座里风云回客傲，壶中天地纵神游。宁知文举双眸白，大有忘年在黑头。
升天行
作者：胡应麟
朝代：明

九州非我宅，五岳不足居。乘蹻蹑浮云，周览万里馀。朝游昆崙顶，夕息瀛海隅。举头见三山，城阙正逶纡。圆峤耸巨鳌，方壶戴神鱼。西行谒王母，置酒行天厨。灵妃酌金液，玉女吹笙竽。燕乐未及终，飞腾起太虚。骖龙叩玉阙，驾凤翔灵旟。长揖问轩辕，俯身拾帝车。明霞为我佩，素霓为我裾。飘飘谢尘世，万岁同斯须。
午日王次公过访小斋邀同邦相夜集二首
作者：胡应麟
朝代：明

几年词赋忆登楼，锦缆初停节使舟。午日正逢花县赏，薰风仍赴竹林游。歌来大泽青天暮，语入长安白雪愁。漫道匡庐帆色好，于今地主是南州。千骑辉煌出帝都，一尊携手话长途。桃花忽驻吴门鹢，柳色重邀汉殿凫。坐里天回卿月并，亭前云拥客星孤。无轻此夕平原醉，容易人间觅酒徒。
午日王次公过访小斋邀同邦相夜集二首·其一
作者：胡应麟
朝代：明

几年词赋忆登楼，锦缆初停节使舟。午日正逢花县赏，薰风仍赴竹林游。歌来大泽青天暮，语入长安白雪愁。漫道匡庐帆色好，于今地主是南州。
午日王次公过访小斋邀同邦相夜集二首·其二
作者：胡应麟
朝代：明

千骑辉煌出帝都，一尊携手话长途。桃花忽驻吴门鹢，柳色重邀汉殿凫。坐里天回卿月并，亭前云拥客星孤。无轻此夕平原醉，容易人间觅酒徒。
午日访吴文仲使君适湖上燕集寄柬二律
作者：胡应麟
朝代：明

午日寻芳候，千秋祝圣年。楼船浮别岛，箫鼓列长筵。紫翠仙城出，丹青梵刹悬。金阊折垂柳，何似越门前。骑吹千山外，招寻总胜游。蒲觞飞别墅，桂楫竞中流。日涌江心镜，霞增海上筹。天颜欣咫尺，一望翠云裘。
午日访吴文仲使君适湖上燕集寄柬二律·其一
作者：胡应麟
朝代：明

午日寻芳候，千秋祝圣年。楼船浮别岛，箫鼓列长筵。紫翠仙城出，丹青梵刹悬。金阊折垂柳，何似越门前。
午日访吴文仲使君适湖上燕集寄柬二律·其二
作者：胡应麟
朝代：明

骑吹千山外，招寻总胜游。蒲觞飞别墅，桂楫竞中流。日涌江心镜，霞增海上筹。天颜欣咫尺，一望翠云裘。
华山畿
作者：胡应麟
朝代：明

华山畿，不愿生同栖，但愿死同止。上有双比翼，下有双连理。
华阳杂咏八首 其一 垂虹岭
作者：胡应麟
朝代：明

万仞危岩古木低，翠屏回合上丹梯。桃花流水无人问，一路猿声夕照西。
华阳杂咏八首 其七 飞来石
作者：胡应麟
朝代：明

片石巑岏倚怪松，清秋寒雨滴虬龙。苔深不记飞来处，疑是崆峒第一峰。
华阳杂咏八首 其三 水云洞
作者：胡应麟
朝代：明

积雪苍茫涧道分，空林麋鹿自成群。夜来洞口飞泉过，流出西岩几片云。
华阳杂咏八首 其二 小石梁
作者：胡应麟
朝代：明

云际飞梁压水开，翠岩丹壑自萦回。扪萝欲记天台路，片片青霞屐底来。
华阳杂咏八首 其五 涵碧池
作者：胡应麟
朝代：明

池上藤萝岁月深，半空寒影动青岑。携琴欲写潇湘意，夜夜蛟龙水面吟。
华阳杂咏八首 其八 步虚台
作者：胡应麟
朝代：明

缥缈天都十二楼，银河遥望不胜愁。何因醉逐飞琼语，谪向人间五百秋。
华阳杂咏八首 其六 浴云潭
作者：胡应麟
朝代：明

绝壑东回鸟道微，隔山流翠转依依。西风落日空潭上，满地寒云湿不飞。
华阳杂咏八首 其四 武陵洞
作者：胡应麟
朝代：明

云压重崖午不开，石门烟雨护莓苔。分明记得秦时路，曾到仙源采药回。
华阳杂咏八首·垂虹岭
作者：胡应麟
朝代：明

万仞危岩古木低，翠屏回合上丹梯。桃花流水无人问，一路猿声夕照西。云际飞梁压水开，翠岩丹壑自萦回。扪萝欲记天台路，片片青霞屐底来。积雪苍茫涧道分，空林麋鹿自成群。夜来洞口飞泉过，流出西岩几片云。云压重崖午不开，石门烟雨护莓苔。分明记得秦时路，曾到仙源采药回。池上藤萝岁月深，半空寒影动青岑。携琴欲写潇湘意，夜夜蛟龙水面吟。绝壑东回鸟道微，隔山流翠转依依。西风落日空潭上，满地寒云湿不飞。片石巑岏倚怪松，清秋寒雨滴虬龙。苔深不记飞来处，疑是崆峒第一峰。缥缈天都十二楼，银河遥望不胜愁。何因醉逐飞琼语，谪向人间五百秋。
南屏逢沈李二生谈道因约余游天台口号戏赠（）
作者：胡应麟
朝代：明

越国奇男子，吴中伟丈夫。游心出蓬艾，把臂入菰芦。龙虎蟠金鼎，鸳鸯语玉壶。天台八万丈，指点向虚无。
南归仓卒宋忠父邀饯斋头不及赴寄别四章
作者：胡应麟
朝代：明

飘零辞越日，留滞客梁年。忆过西宁宅，频开北海筵。观棋晴雪后，秉烛曙霜前。长夜真堪乐，谁令纵酒船。午夜携燕妓，当年赋洛神。草萦青玉案，花亚白纶巾。上国三千骑，华堂十九人。最怜倾盖日，局促侍车裀。横槊风流甚，登坛意气饶。上官留绝唱，神女恋清标。巫峡云来去，昆明石动摇。永怀双玉树，花下醉深宵。赋颂元推楚，才华夙擅唐。九歌传正则，十字叩宾王。酿秫开霞馆，烹茶搆雪房。东篱携手别，梦寐菊花黄。
南归仓卒宋忠父邀饯斋头不及赴寄别四章·其一
作者：胡应麟
朝代：明

飘零辞越日，留滞客梁年。忆过西宁宅，频开北海筵。观棋晴雪后，秉烛曙霜前。长夜真堪乐，谁令纵酒船。
南归仓卒宋忠父邀饯斋头不及赴寄别四章·其三
作者：胡应麟
朝代：明

横槊风流甚，登坛意气饶。上官留绝唱，神女恋清标。巫峡云来去，昆明石动摇。永怀双玉树，花下醉深宵。
南归仓卒宋忠父邀饯斋头不及赴寄别四章·其二
作者：胡应麟
朝代：明

午夜携燕妓，当年赋洛神。草萦青玉案，花亚白纶巾。上国三千骑，华堂十九人。最怜倾盖日，局促侍车裀。
南归仓卒宋忠父邀饯斋头不及赴寄别四章·其四
作者：胡应麟
朝代：明

赋颂元推楚，才华夙擅唐。九歌传正则，十字叩宾王。酿秫开霞馆，烹茶搆雪房。东篱携手别，梦寐菊花黄。
南归留别无美文父茂权二首
作者：胡应麟
朝代：明

落日长安涕泗流，飞扬谁信五陵游。中原彩笔犹天地，故国寒槎自斗牛。抱璞已甘和氏刖，凌云无奈长卿愁。南归是处山堪卧，敧枕严陵万叠秋。击筑长歌且未哀，纷纷词藻柏梁台。人因李合登龙挫，客自昭王市骏回。孤剑霜飘南斗近，万舠云拥北风来。碧山幸有藏书穴，谁遣潜夫出草莱。
南归留别无美文父茂权二首·其一
作者：胡应麟
朝代：明

落日长安涕泗流，飞扬谁信五陵游。中原彩笔犹天地，故国寒槎自斗牛。抱璞已甘和氏刖，凌云无奈长卿愁。南归是处山堪卧，敧枕严陵万叠秋。
南归留别无美文父茂权二首·其二
作者：胡应麟
朝代：明

击筑长歌且未哀，纷纷词藻柏梁台。人因李合登龙挫，客自昭王市骏回。孤剑霜飘南斗近，万舠云拥北风来。碧山幸有藏书穴，谁遣潜夫出草莱。
南归留别胡孟韬区用孺李季宣王囧伯王永叔黄季主冯咸父金伯韶八子
作者：胡应麟
朝代：明

陌上东风御柳黄，胡姬相对一传觞。空传八骏来燕市，未许双蛾擅洛阳。握手虹霓犹意气，关心岐路独文章。提携竞著南征赋，万叠春山万里航。
南都留赠谷元厚之并寄别文明玉吕静父长方至卿燕孺七子
作者：胡应麟
朝代：明

君不见燕昭王，高车大帛招贤良。黄金台馆矗天际，乐生掉臂来华阳。又不见渐离子，白眼酣歌竞睚眦。囊无担石那复论，手拉荆卿誓生死。豪华极目俱荒丘，萧萧易水长东流。何人筑宫馆材杰，何人击筑追名流。先生濩落沧海上，蒙茸七尺披羊裘。虹霓为竿月为饵，六鳌夜掣珊瑚钩。飧霞懒逐赤松卧，驭风屡学青莲游。长鲸鳞鬣差快意，挥斥八极同浮沤。狂来拍手惊帝座，失足偶堕天南头。天南台殿四百八，金银观阙连神州。一游一月不知返，胜槩欲尽仍淹留。浮槎溯溟渤，泊宅凌沧洲。名娃拥骏骑，调笑轻王侯。遥遥去扬越，望望来燕幽。长安富儿不解事，如山酒肉供俳优。长裾不曳朝贵第，却来易水聊优游。翩翩二仲巧相值，片言顿觉平生投。雄心总向剧孟吐，侠节肯使朱家羞。名园爽垲背北郭，粲烂珠帘护油幕。轩窗屈曲萦莓苔，户牖周遭艺兰若。炉烟澹宕逐挥洒，茗椀清泠恣斟酌。绿尊翠杓春茫茫，指点明星月西落。青丝挈盒游南郊，王蔡追随恣欢谑。紫髯静父雅好文，风雅场中主画诺。蹇驴夜入长安城，一粲徐卿手重握。徐卿意气天下无，蚤排阊阖嬉皇都。铁冠豸绣等长物，玩世暂逐金门徒。陈生元方美冠玉，雕虫刻鹜酬操觚。仓皇七贵招不得，为我日写秋山图。钱塘散僧尚留发，孤山旧社追林逋。滦州黄生年最少，担簦共入黄公垆。一时衣袂把群彦，仰天被发歌呜呜。起舞那知夕阳落，飞谈直遏行云徂。呼卢覆局兴逾锐，淋漓身世随屠沽。更长漏永列红烛，十千醪醴穷清壶。人事纷纭百忧集，哀乐相乘岂终极。别离忽动阳关愁，柳色青青遍畿邑。丈夫耻学儿女颜，万里比邻叶金石。吁嗟两生良好仇，为我分携泪沾臆。君不见昭王台馆屹天际，衰草寒烟幕荒埭。岂若胡生五亩宫，邺苑梁台遘明世。又不见渐离击筑徒悲号，匣中一掷空铅刀。岂若茅生把柔翰，峥嵘碣石攀吾曹。即今尘霾暗四野，吾曹岂是蝇营者。卧龙管乐畴贤愚，屠狗荆高并潇洒。大河冰澌竹箭流，燕姬送客临高楼。骊驹唱彻渭城畔，悲风万壑晨飕飗。人生会晤邈河汉，功名何物真蜉蝣。作歌郑重别二子，为我历讯诸同游。